Сардоба фожиаси: «Аср упирилиши» айбдорлари сувдан курук чика олмаслиги шарт – КУН УЗ\nГлавная / Иктисодиёт / Сардоба фожиаси: «Аср упирилиши» айбдорлари сувдан курук чика олмаслиги шарт\n07.05.2020\tИктисодиёт Comments Off on Сардоба фожиаси: «Аср упирилиши» айбдорлари сувдан курук чика олмаслиги шарт 308 Показы\n2017 йили «Ахборот» дастурида «аср курилиши» деб эътироф этилган «Сардоба» сув омборида шу йил 1 май куни «аср упирилиши» руй берди ва хаммаёкни сув босди. Сув омборда упирилган тупрок купрокми ё умарилган пулларми, хали буни аниклаштириш керак булади, токи уни курганлар сувдан курук чика олишмасин.\nАйни дамда энг хижолатлиси — узимиз колиб, кушни Козогистонда хам одамларнинг уйини сув босиб турибди. Сирдарёда хавфли худудлардан 90 мингга якин киши эвакуация килинган булса, Козогистонда 31 мингдан зиёд ахоли уз турар жойини тарк этишга мажбур булди. Албатта, хали узимизда хамма хам ёрдам ололмас, аммо Козогистонга етказилган нинадек зарар учун хам товон пули тулаб берилса керак.\nДастлаб сув омбори тугони девори бузилишига кучли шамол ва кучли ёмгир сабаб булгани айтилди. Узбекистонда хар йили бахор фаслида жаладан сунг у ёки бу кишлокларда, хатто шахарларда сув тошкинлари юзага келиши кузатилади. Купчилик бу сафарги ходисага хам бошида ана шундай ахамият билан карагани рост. Лекин куп утмай окибат нихоятда аянчли экани маълум була бошлади: сув тошкинига аслида турмаган шамол ва ёгмаган ёмгир мутлако алокадор эмаслиги хам, 4 киши халок булиб, 1 киши бедарак йуколгани хам, сог уйнинг узи колмагани хам…\nСув омбори курилиши\n«Сардоба» сув омбори Жанубий Мирзачул каналининг марказий тармоги окиб утган худудда барпо этилган, курилиш ишлари 2009 йилда бошланиб, 2017 йилда якунланган.\nУни куришдан максад Сирдарё ва Жиззах вилоятлари экин далаларини сугорадиган сув билан таъминлаш, кейинчалик бу ерда мини-ГЭС хам барпо этиш булган (Такдирнинг уйинини карангки, сув омборида мини-ГЭС учун тамал тоши куйилгани хакидаги хабарлардан 10 кун утмасдан ушбу техноген фалокат юз берди).\nСув сигими карийб 922 млн метр куб булган «Сардоба» сув омбори курилиши «Узбекистон темир йуллари» АЖ кошидаги «Узтемирйулкурилишмонтаж» корхонаси бошчилигида олиб борилгани маълум килинмокда.\nСув сатхи баландлиги 28,8 метр булган ва 404 миллион АКШ доллари эвазига барпо этилган сув омбор энди канча зарар келтиргани маълум эмас.\nЮзаси 67,4 км² булган сув омборидан окиб чиккан сув Козогистоннинг узида карийб уч баробар каттарок юза – 175,29 км² жойда тошкин хосил килиб турибди.\nУпирилишга нима сабаб булган?\nGoogle Earth архивига мурожаат килиб, «Сардоба» сув омборининг курилиши тарихига эътибор килинса, уша «сув уриб кетган 6-пикет» деб аталаётган жой энг сунгги боскичда бунёд этилгани, у ер энг хавфли участка хам эмаслиги, сув омборнинг энг саёз жойларидан бири экани ойдинлашади (спутникдан туширилган сунгги фотосуратлардан куринмокдаки, сув омборининг чукуррок кисмларида хали хам сув сакланиб турибди).\nФото: 2015 йил 25 апрелда коинотдан туширилган фотосурат. 6-пикет барпо этилаётган чогда сув омборнинг бир кисмида сув туплаш бошланган.\n«Сардоба» сув омборининг дамбалари грунтли кутарма шаклида барпо килинган. Юртимизда тог ён багирларида эмас, текисликда барпо этилган сув омборларда бундай кутармалардан азалдан фойдаланиб келинади.\nБирок, сув босими тупрокни ювиб кетмаслиги учун Сардобада барча ишлар рисоладагидек амалга оширилганмикан? Чунки ижтимоий тармокларда уша упирилган 6-пикет худудида анчадан буён сув оз-оздан сизиб, нам булиб тургани хакида ёзишмокда.\nЮртимизда грунтдан тугонлар барпо этиш буйича ягона курилиш меъёрлари коидалари кабул килинган. У Узбекистон Республикаси Архитектура ва курилиш давлат кумитаси раисининг 1998 йил 20 мартдаги буйруги билан СНиП 2.06.05-84 урнига кабул килинган КМК 2.06.05-98 дир.\nАлбатта, сув омборининг шимол тарафдаги сув чикадиган ва кучли босимли сувни тутиб турадиган кисми барча шарт ва талабларга риоя килиб курилган булиши керак. Бирок, тахмин килиш мумкинки, айнан босим нисбатан камрок булган (1), саёз (2) ва энг охирида (3) барпо этилган кисмида (6-пикет) тупрокни шиббалаш ишлари, дамбани сув утказмайдиган, зич холатда барпо этиш курилиш ташкилоти томонидан нихоятда улда-жулда бажарилган.\nУпирилган жой якинида баликчилик хужаликлари фаолият курсатгани сабабли фожиага уларнинг хам таъсири булгани текшириб курилиши керак.\nИжтимоий тармокларда купчилик ёппасига «Узгидроэнерго» АЖ рахбари Абдугани Сангинов ва унинг кариндошларини айблашга тушиб кетди. Эмишки, «Сардоба» сув омбори шу инсоннинг бевосита рахбарлиги остида барпо этилган. Шу йил апрель ойида тамал тоши куйилган ва келгуси йилнинг июль ойида ишга туширилиши керак булган 10,7 МВт.лик «Сардоба» ГЭС эса Сангиновнинг угли Ислом Абдурахмонов рахбарлик килаётган «TO‘PALANG HPD HOLDING» МЧЖ таркибидаги «Topalang HPD irrigation systems» УК томонидан курилаётгани хам буни исботлайдигандек.\nХуш, чиндан хам «Сардоба» сув омбори курилишида А.Сангинов бевосита алокадор фирма ё ташкилотлар иштирок этганми? Иштирок этган!\n«Узбекгидроэнерго» АЖ матбуот хизматига кура, уша вактда 10 субпудратчи ичида «Резаксой сув курилиш» МЧЖ (хозирги номи – «To‘palang Water Construction» МЧЖ) томонидан ишлар олиб борилган, бирок бажарилган ишлар упирилиш содир булган худуддан бошка жойда булган.\nМаълумот учун, Абдугани Сангинов 2017 йилнинг май ойида, «Сардоба» сув омбори очилганидан сунг янги ташкил этилган «Узгидроэнерго» АЖга рахбар этиб тайинланган.\nКурилиш вазири Ботир Зокиров, «Узгидроэнерго» АЖ раиси Абдугани Сангинов ва президент Шавкат Мирзиёев Сардоба сув омборида. 2020 йил 2 май. Фото: Президент матбуот хизмати.\nСангиновлар оиласига тегишли «Резаксой сув курилиш» МЧЖ 2003–2010 йилда Наманган вилояти Чуст туманидаги «Резаксой» сув омбори курилишини олиб боради. Шундан сунг ташкилот «Сардоба» сув омбори курилишига хам кушилади.\nФото: Чуст туманида 2003 йилда курилиши бошланган ва фойдаланишга топширилган Резаксой сув омбори\nАбдугани Сангинов рахбар булган «Узгидроэнерго» АЖ матбуот хизмати Сангиновларнинг упирилган жойга алокаси йуклигини маълум килмокда. Лекин улар булмаса, барибир кимдир уша участкани курган-ку? Текшириш якунларига кура, уларнинг хам номи хам маълум булиши тайин.\nКурилиш сохасидаги упириш ва упирилишлар\nУзи нега сув омбори курилиши «Узбекистон темир йуллари» АЖга берилгани хам жуда катта савол булиб турибди. Темирйулчилар шунчалик уста курувчилармидики, Узбекистондаги темир йулга тегишли булган ва тегишли булмаган барча «ёгли» жойлар уларга насиб этаверса?!\nТемирйулчилар курган Камчик довонидаги темирйулда кучки ва упирилиш содир булганини эсланг. «Узбекистон темир йуллари» АЖ орадан 2 йил утиб (!) бу вокеага изох беришга узида куч топа олган эди.\nТошгузар – Бойсун – Кумкургон темир йулида хар йили тупрок ва селдан упирилиш бор. Хар йили!\nЮнусобод метро линияси курилиши вактида тупрок оддий ёмгирдан упирилиб, 6 углонни босиб колганига куп вакт булмади.\n400 миллион АКШ доллари чакана пул эмас ахир! Шунчаки 27888 м масофага тупрокни суриб куйиш 400 миллион долларга тушмаса керак? Балким хорижлик (айтайлик, Хитой компанияси) шу ишни 100 миллион долларга сифатли ва кафолатли кила олган булармиди. Кимдир шу масаланинг хам охирига етармикин?\nХуллас, мана шундай окибати кушни давлатга хам зиён етказадиган лойихаларни халкаро микёсда экспертизадан утказиб, тендер эълон килиб, имкони булса махаллий курувчиларни умуман якинлаштирмасдан хорижлик номдор курилиш компаниялари иштирокида куриш керакмиди?\nФакат шаффофлик бизни куткаради\nУмуман, энг коррупциялашган хисобланувчи курилиш сохаси качон шаффофлашади? Нега бизда улкан курилишда хорижий компанияларнинг иштирокига йул куйилмайди? Нима учун факат узимизникилар уз аммасининг угли, тогасининг жияни номига очилган фирмалар ёрдамида номигагина утказиладиган тендерларда голиб чикиб, объектни «мендан кетгунча эгасига етгунча» тарзида куриши керак?\nДавлат ахамиятидаги лойихалар нега аллакайси амалдорнинг жимжимадор имзоси билан амалга ошириб кетилмокда?\nАна шундай лойихалардан бири туфайли Шахрисабз шахрининг тарихий маркази ЮНЕСКО руйхатида Афгонистондаги Бамиён водийсида «толибонлар» томонидан портлатилган буддалар хайкали билан битта руйхатда турибди. Яъни, Шахрисабзни обод (аслида вайрон!) килган уша лойихани тасдиклаганлар ва толибонларнинг фарки йук, мохиятан.\nЯна бир масала: курилиш объектларини маълум бир санага мулжаллаб, хайбаракаллачилик ва шошма-шошарлик билан куриб топширишга качон бархам берилади?\nОлотда курдик намунавий уйларнинг ахволини. Мен куркаманки, шахар ва туманларда курилаётган 2 каватдан 7 каватгача булган арзон турар жой бинолари 5-6 баллик зилзилага дош берармикан? Худо курсатмасин-у, 7-8 баллик зилзила руй берса картадан ясалган уйчадек барчаси кулаши аник. Курилиш сохасида канака угриликлар булишини хатто тасаввур хам килиш кийин. Сифат эса энг охирги уринда булиб колмокда.\n«Кишлоккурилишинвест», «Шахаркурилишинвест» деб аталадиган юхо ташкилотларнинг хам барча тендерларини шаффофлаштириш керак. Факатгина шаффофлик ва кучли жамоатчилик назорати билан курилиш сохасидаги кингирликларга бархам бериш мумкин. Булмаса, енг ичида иш битириш буйича бу инсонлар фарангларга хам дарс беради. Узларига бало хам урмайди. Керак булса, Сардобанинг сувидан хам курук чикишади улар. Жабрини эса хар доимгидек оддий халк тортади.\nКеча президент Шавкат Мирзиёев хам видеоселекторда курилиш сохасидаги сифатсиз ишларга эътибор каратди.\n«Каерда сифат булган булса, натижаси куриниб турибди. Каерда сифат булмаган булса, коррупция, угрилик, тендерларни «ура-ура» килган ташкилотлар… бош вазир уринбосарлари, «бажарамиз», «есть» киламиз, деган одамлар энди ишлолмайди. Бу ишнинг якуни бошкача булади. Жуда катта тахлил киламан, мажбурман тахлил килишга. Куп одамлар билан хайрлашишга мажбур буламан… Энди бундай ишлаш булмайди. Аллох таоло бу сафар хам айтяпти: «Эй, бандам, кузингни оч! Халкка халол мехнат килиш керак, деяпти. Халол!» дея гапирди президент. Бу сузлар президент матбуот хизмати томонидан хам, «Ахборот» пропаганда дастурида хам келтирилмаган.\nПрезидент одамларнинг дилидаги, килиниши шарт булган ишларни гапирмокда. Лекин кимлардир шунча кургуликлардан кейин хам президентнинг бу сузларига каршидек, узгаришлар булмаслигини, барчаси аввалгидек колишини истаётгандек…\n«Кингир ишнинг кийиги кирк йилда булса хам чикади», дейишган. У эски замонларнинг гапи. Хозирги тезлашган замонда бундай «миси чикиши»-ю, «фош булиш»лар 4 йилга хам бормаяпти. Узимиз акл билан узгарайлик, йукса она табиат барибир узгартиради\nПред. Букадаги кластер фаолиятининг тугатилишига вилоят хокимининг кандай алокаси бор?\nСледующая Тошкент вилояти шахар ва туманлари буйича «яшил», «кизил» ва «сарик» худудлар белгиланди\nКам таъминланган оилаларга ижтимоий нафакалар ва моддий ёрдам тайинлаш ва тулаш тартиби тугрисида низомга тегишли …


28 октябр 2021, Тошкент вақти: 03:16\nРоссия аннексия қилган Қримнинг Украинага туташ сарҳади.\nЎзбекистонлик 60 яшар Мурод Каримов, Россияда қочқин мақомини ололмаганидан кейин, Украинага чиқиб кетаётганида йўқолди. Яқинларининг Озодликка билдиришича, Ўзбекистонда диний айбловлар билан қидирувда бўлган Мурод Каримов янги йил арафасида Россия фсбчилари томонидан чегарада тўхтатиб қолинган бўлиши мумкин.\n2016 йил 29 декабрида Россия томонидан аннексия қилинган Қрим ярим оролидан Украинага чиқиб кетишга қарор қилган 60 ёшли диний қочқин Мурод Каримов чегарада йўқолиб қолди.\nЯқинларининг Озодликка билдиришича, дараксиз кетган Мурод Каримов охирги маротаба чегара назорати пунктидан қўнғироқ қилган:\n- Бизга телефон қилдилар. “Чегарадан ўтаяпман, чегарадан Харковга ўтадиган автобусга ўтираяпман”, дедилар. Чегарага борганларига телефон қилдик. “Қилманглар, ҳозир ўтиб олсам ўзим қиламан”, дедилар. Шундан кейин телефон узилди. Бу 29 декабрь куни кечки 5:30 – 6:00 лар эди. Шундан бери телефон ўчирилган, тушиб бўлмаяпти. Кейин йўқолдилар, деб қидирувга бердик-да. Чунки Россияда ушлаб қолинган бўлиши мумкин, деди Мурод Каримовнинг ўғли Мадамин.\nМарказий Осиё Инсон ҳуқуқлари ассоциацияси (Франция) 17 январь куни ўзбекистонлик қочқин Мурод Каримовнинг чегарада ғойиб бўлиши масаласида махсус баёнот тарқатди.\nУнга кўра¸ Каримов 2010 йилда ўша пайтда Украина таркибида бўлган Қримда қочқинлик мақомини олишга ҳужжат топширган ва БМТнинг Қочқинлар қўмитаси қарорини кутиб ўтирган. Аммо Россия томонидан аннексия қилинганидан кейин, Қрим янги ҳукумати унга “айрим кескин вазиятлар туфайли ҳужжатлари йўқолгани”ни маълум қилган¸ дейилади ассоциация баёнотида.\n1957 йилда Қўқон шаҳрида туғилган Мурод Каримов Фарғона вилоят судининг 2002 йилги ҳукми билан Ўзбекистон Жиноят Кодексининг 159-1 (Ўзбекистон конституциявий тузумига тажовуз), 244-1 (“Диний экстремизм, айирмачилик ва фундаментализм ғоялари акс этган ҳар қандай шаклдаги маълумот ва материалларни тарқатганлик”), 244-2 (Диний экстремистик, сепаратистик, фундаменталистик ёки бошқа тақиқланган ташкилотлар тузиш, уларга раҳбарлик қилиш, уларда иштирок этиш) ва 276 (“Гиёвандлик воситалари ёки психотроп моддаларни сотиш мақсадини кўзламай қонунга хилоф равишда тайёрлаш, эгаллаш, сақлаш ва бошқа ҳаракатлар”) моддалари асосида айбдор деб топилган ва 12,6 йилга озодликдан маҳрум этилган.\n2004 йилда амнистия этилган Мурод Каримов махфий хизматлар босимига бардош бера олмасдан, 2010 йилда Ўзбекистонни тарк этишга қарор қилган.\nМурод Каримовнинг ўғли Мадамин шу вақтдан бошлаб ўз уйлари Миллий хавфсизлик хизмати ходимлари томонидан доимий тинтув қилиб келинганини иддао қилади:\n- 2009 йил охирларидан ахтариб келишни бошладилар. “Сабабини билмаймиз – бориши керак”, деб участкавой келиб кетаверди. Бир-иккита ўртоқлари йўқ бўлиб қолди – уларни олиб кетиб қолган. Суд қилди, қандай модда қўйганини ҳам билмаймиз ҳозиргача. Икки ой олдин ҳам келиб тинтиб кетишди. Олдин қамалганларида уйда Қуръон ўқиб ўтиришганида олиб кетишган. Ўшанда, олиб кетганидан кейин, 6 ой хабарлари бўлмади. Икки йил олдин Украинада қочқинликка топширдилар, лекин тўполон бўлиб Қрим Россияга ўтиб кетиб қолди ва ишлари тўхтаб, дадам Қримда қолиб кетдилар, деди Мадаминбек.\nМарказий Осиё Инсон ҳуқуқлар aссоциациясига кўра¸ босим остида қолган Каримовлар оиласидан ҳозиргача 10 нафари хорижга чиқиб кетишга мажбур бўлган. Ташкилот баёнотида ўзбекистонлик диний муҳожир Мурод Каримовнинг Россия томонидан ҳибсда ушлаб тирлгани тахмин қилинди.\nТашкилот “қайси мамлакат юрисдикциясида бўлишидан қатъий назар” қочқин Каримовнинг “фундаментал ҳуқуқлари ва эркинликларини” таъминлашга чақирди.\nОхирги вақтларда Тошкент талаби билан Ўзбекистон Жиноят Кодексининг 159 ва 244-моддалари асосида қидирувга берилган бир қанча ўзбекистонлик қочқин Россияда ушлангани ва экстрадиция текширувидан ўтаётгани тўғрисида Озодлик хабар берган.


хабар берганимиздек, 25-27 сентябрь кунлари Тошкентда анъанавий ICTEXPO 2019 кўргазмаси бўлиб ўтди. ICTEXPO 2019да мамлакатимиз компаниялари ...\nКомпания бу йил ҳам ўз инновацион ечимларини АКТ-форум ҳамда ICTEXPO 2019да тақдим этди. Хусусан, 5G-технологиялар ва уларнинг қўлланилиши, ...\nетгач, меҳмонлар АКТ ҳафталиги доирасида бўлиб ўтаётган анъанавий «ICTEXPO» кўргазмасини ҳам кўздан кечиришди. «Xabar.uz» ушбу ташрифдан ...\nТошкентдаги «Ўзэкспомарказ» миллий кўргазмалар марказида анъанавий «ICTEXPO» кўргазмаси очилди. «ICTEXPO 2019» 25—27 сентябрь кунлари Тошкентда ... АК стендида ташкил этилган видеоконференцалоқа орқали Фарғонадаги «ICTEXPO» кўргазмаси қатнашчилари билан мулоқот қилди. Соҳа раҳбари ҳамда ...\nмажмуасида «ICTWEEK UZBEKISTAN» АКТ ҳафталиги доирасида анъанавий «ICTEXPO» ахборот-коммуникация технологиялари кўргазмасининг тантанали очилиш ... билиб олишингиз мумкин. 27 сентябрь санасига қадар давом этадиган «ICTEXPO-2019» ахборот-коммуникация технологиялари кўргазмасидан қизиқарли ...\nривожланиш салоҳияти ва уни амалга ошириш имкониятлари баҳоланади. «ICTEXPO» — «ICTWEEK» ҳафталигининг энг муҳим тадбирларидан бўлиб, йилдан-йилга ...


Жамоамиз 2017 йилги чемпионатдан ўрин олган дастлабки турдаги рақиби Тошкентнинг «Обод» клуби 2016 йилги чемпионатда илк маротаба олий лигада иштирок этди. Шу сабабли рақибларнинг Ўзбекистон чемпионатининг олий лигасидаги илк ўйиини 2016 йилги мавсумга тўғри келди. 2016 йилнинг 30 апрель куни Намангандаги “Марказий” ўйингоҳда бўлиб ўтган илк ўйинда футболчиларимиз 2:1 ҳисобидаги ғалабани қўлга киритишган. Жамоамизнинг голларига Акрам Баҳриддинов ва Дилшод Жабборовлар муаллифлик қилишган бўлса ягона жавоб тўпи Павел Соломин ҳисобига ёзилганди. Тошкентда ўтказилган иккинчи давра учрашувида эса “Обод” 3:0 ҳисобида ғалаба қозонганди. Биринчи бўлимда Тимур Ҳакимов ҳисобни очган бўлса танаффусдан сўнг Шоҳруз Норхонов “дубль” муаллифига айланганди. Норхонов учрашувдаги иккинчи голни пенальтидан амалга оширганди. Бундан ташқари рақиблар 2016 йилги мавсумлар оралиғида ҳам ҳам куч синашишган. “Обод” майдонида ўтказилган назорат ўйинида 2:2 ҳисобидаги дуранг қайд этилганди.\nЭртага бўлиб ўтадиган учрашувни Ҳасан Рўзиев бошчилигидаги ҳакамлар бригадаси бошқариб боради. Рўзиевга қанотларда Олим Абдувосилов ва Санжар Шоюсуповлар ёрдам беришади. Андижонлик Акмал Раҳимов эса захирадаги ҳакам вазифасини бажаради. Наманганга назоратчи сифатида Арслон Ҳотамов Роман Черников ПФЛ вакили сифатида ташриф буюришади. Ўйин “Марказий” ўйингоҳда соат 16.00да бошланади.\n«Обод»га қарши учрашувда «Навбаҳор»нинг икки нафар футболчиси дисквалификация туфайли майдонга туша олмайди. 2016 йилги мавсум сўнггида қизил карточка олиб майдонни тарк этган Жаҳонгир Меҳмонов ва Илҳом Бойдедаевлар тегишлича битта ва иккита ўйинга дисквалификация қилинишган. Меҳмонов 2016 йилги чемпионатнинг 30-туридан ўрин олган «Металлург» - «Нефтчи» учрашувининг 76-дақиқасида қизил карточка олганди. Бойдедаев эса «Навбаҳор» - «Норин» жамоалари ўртасидаги ўтиш ўйинининг 18-дақиқасида майдондан четлатилганди. Бойдедаев 2-турда ҳам дисквалификация муддатини ўташи сабабли «Қизилқум» билан ўтадиган ўйинда ҳам қатнаша олмайди.


ИЛМНИНГ ФАЗИЛАТИ — Zamaxshariy.uz\n10 февраля, 2021 admin Мақолалар\nИнсон дунёда яшар экан, ўз ҳаётини гўзал ўтказишга ҳаракат қилади. Турмушнинг фаровон бўлиши, жамиятнинг тараққий этиши эса фақат илм-фан билан бўлади. Қаерда илм-фан ривож топса, ўша ерда тарққиёт бор. Илм-фаннинг ривожи эса илм эгалари – олимлар билан бўлади.\nДунёдаги ҳар бир соҳанинг, ҳар бир ишнинг ўз илми мажуд. Киши ўз ишининг билимдони бўлиши учун ўша соҳанинг илмини эгаллаши шарт. Илмсиз инсон мевасиз дарахт кабидир. Пайғамбаримиз Муҳаммад соллаллоҳу алайҳи ва саллам илмни иймоннинг мевасига қиёслаб шундай марҳамат қилганлар: “Имон яланғоч бир нарса бўлса, унинг либоси тақво, зийнати ҳаё, меваси эса илмдир”.\nҲозирги пайтда дунё ҳаётидаги тараққиёт ва ривожланишни илмсиз равнақ топган, юксалган деб бўлмайди. Шу боис Аллоҳ таоло илм ўрганишга интилишни ҳар бир мўмин-мусулмон зиммасидаги фарз этиб қўйган. Аллоҳ таоло илм излашни ва ўрганишни мусулмон бандаларига қатъий буюрган.\nАйрим кишилар илм деганда фақат диний илмларни назарда тутиб, мусулмончиликда дунёвий фанларнинг ўрни йўқ деган нотўғри эътиқодда бўладилар. Аслида эса, диний илмлар ҳам, дунёвий илмлар ҳам Аллоҳнинг илми бўлиб, уларни бир-биридан ажратиш мумкин эмас. Ҳазрати Одам алайҳиссалом дунёвий илм туфайли фазилатга эга бўлиб, фаришталарнинг таъзимига сазовор бўлдилар.\nДунёвий илм одамга ҳурмат ва фазилат келтирар экан, Расулуллоҳ соллаллоҳу алайҳи ва саллам ўз ҳадисларида марҳамат қилиб: “Илм Чин-Мочин (Хитой)да бўлса ҳам, уни излаб топиб, эгаллангиз. Зеро, илмни талаб қилиш ҳар бир мусулмонга фарздир”, – деганлар. Бундан ҳам диний, ҳам дунёвий илмларни талаб қилиш фарзлиги маълум бўлади.\nАллома Ферузободий раҳматуллоҳи алайҳ ўзининг «Басоиру завит-тамйиз фи латоифил китабил азиз» китобида шундай келтиради: «Инсоний фазилатлар тўртта бўлиб, улар: илм, шижоат, иффат, адолатдир. Булар фазилатлар ичида энг асосийсидир».\nАллома Насируддин Тусий раҳматуллоҳи алайҳ «Одобул мутааллимин» китобида илмнинг фазилати ҳақида шундай дейди: «Ҳеч кимга сир эмаски, неьматлар ичида илм энг шарафлисидир. Зеро, илм инсониятга хосдир.Чунки, илмдан ташқари барча хислатларда инсон бошқа тирик мавжудотлар билан шерикдир. Мисол учун, шижоат, қувват, шафқатга ўхшаш хислатлар инсонда бўлгани каби бошқа тирик мавжудотларда ҳам мавжуддир. Илм туфайли Аллоҳ таоло Одам алайҳиссаломни фаришталардан афзал қилиб, уларга Одам алайҳиссаломга таьзим саждаси қилишни буюрди. Шунинг учун, илм – абадий саодатга элтувчи йўлдир».\nАбул Асвад айтадилар: «Илмдан азизроқ нарса йўқдир. Подшоҳлар одамларга ҳоким бўлсалар, олимлар подшоҳлар устидан ҳокимдир».\nИбн Аббос розияллоҳу анҳу айтадилар: «Сулаймонга алайҳиссалом ё илмни, ёки мол-дунёни танлаш ихтиёри берилди. Шунда у зот илмни танладилар. Кейин у кишига мол-мулк ҳам ато этилди». Зубайр ибн Абу Бакр айтадилар: «Отам Ироқдан менга ёзган бир мактубида шундай деб насиҳат қилган эди: «Илм ўрган, зеро, фақир чоғингда у мол, бой вақтингда жамол – зийнатдир».\nХулоса шуки бугун ёшларимиздан илмга меҳр қўйиб, унинг сир-асрорларини ўрганишга бел боғлаб, доимо илм-мартабаси ошиши учун тиним билмасдан, фидойилик билан меҳнат қилишлари кераклигини таъкидлаб қоламиз. Зеро Президентимиз Шавкат Мирзиёев айтганларидек “Халқимиз шуни яхши билиши керак: олдимизда узоқ ва машаққатли йўл турибди. Барчамиз жипслашиб, тинимсиз ўқиб-ўргансак, ишимизни мукаммал ва унумли бажарсак, замонавий билимларни эгаллаб, ўзимизни аямасдан олдинга интилсак, албатта, ҳаётимиз ва жамиятимиз ўзгаради.”.\nХазорасп тумани “Олти Алам бобо” масжиди имом-хатиби\nPrevious Post:ИЛМ ЎРГАНИШ ФАЗИЛАТИ\nNext Post:ИСЛОМ ДИНИ ЕНГИЛЛИККА ЧАҚИРАДИ


Ғалаба куни: Георг ленталарини тарқатиш бошланди\n04 May 11:17 / Published in Ўзбекистон янгиликлари\nЎзбекистонда улар Ғалаба куни учун “Георг” ленталарини тарқатишни бошладилар\nБугундан, 2021 йил 4-майдан бошлаб Ўзбекистонда «Георг лентаси» акцияси бошланди.\nҲар бир инсон Россия Федерацияси элчихонасидан Георг тасмасини қабул қилиши мумкин. Бу ҳақда дипломатик бўлим матбуот хизмати хабар берди.\nРоссиянинг Ўзбекистондаги элчихонаси маълумотларига кўра, ҳар бир киши элчихона дарвозасида «Георг лентаси» ни бепул қабул қилиши мумкин. Акция уч кун давом этади.\n«Георг тасмаси» акцияси ҳар йили, 2005 йилдан бери ўтказиб келинмоқда. Унда дунёнинг 30 дан ортиқ мамлакатлари фаол иштирок этмоқда. Акциянинг асосий мақсади Иккинчи Жаҳон урушида ғолиб бўлганларнинг хотирасини сақлаб қолишдир.\n2019 йилда Ўзбекистонда Хотира ва қадрлаш куни — 9 май куни «шон-шараф ленталари» тарқатила бошланди. Шу билан бирга, йиғилишда Бош вазир Абдулла Арипов Георг ленталари тарқатилишини танқид қилди ва «шон-шараф ленталарини» Ўзбекистон миллий байроғи рангларида оммалаштириш учун худди шундай тадбир зарурлигини таъкидлади.\n“Россия учун Георг лентаси Буюк Ватан урушидаги Ғалабанинг рамзидир. Буни Ўзбекистонда бундай рамз деб билганларга ҳеч ким тақиқлай олмайди. Ва Ўзбекистоннинг ўз рамзлари бўлиши керак. Асосийси, биз Буюк Ватан уруши ҳақидаги ҳақиқатни тиклаяпмиз, биз ушбу байрамни муносиб кутиб оламиз, уруш қатнашчиларини муносиб тақдирлаймиз”, — дея ОАВ учрашувда Бош вазирнинг сўзларини келтиради.\nМаълум қилинишича, ушбу ленталарнинг жами 100 мингга яқини тарқатилган.\nTagged under: 9 май, Георг лентаси, ЎЗБЕКИСТОН, Ғалаба куни\n2020 йил 28 сентябр куни Ўзбекистонда об-ҳаво


Нукус темирйўл вокзалида "Ёшлар ҳафталиги" совриндорлари кутиб олинди (фото)- Kruz.uz\nНукус темирйўл вокзалида "Ёшлар ҳафталиги" совриндорлари кутиб олинди (фото)\n16:42, 20.12.2016 1197 0 Ёшлар иттифоқи\n“Эртанги кун бизники, марра бизники!” шиори остидаги анъанавий Ёшлар ҳафталиги доирасида Талабалар театр студиялари фестивали ўтказилди. Унда Бердақ номидаги Қорақалпоқ давлат университетининг «ЖАЙХУН» жамаоси фахри 2 ўринни эгаллади, Тошкент ахборот-технологиялари университети Нукус филиалининг «ТАТУ» театр студияси 3-ўринни банд этди.\nҲафталикнинг лойиҳаларидан яна бири Ўзбекистонда ёшлар туризмини ривожлантириш, туман ва шаҳарларнинг сайёҳлик салоҳиятини тарғиб қилишга қаратилган “Янги нигоҳ” видеороликлар танлови совриндорларини тақдирлаш маросимидир. Мазкур танловда Қорақалпоқ давлат университети талабалари «Ёш репортёрлар» клуби аъзолари Сарбиназ Турешова ва Сарбиназ Қудайбергеновалар ғолиб бўлди ва ҳафталик доирасида тақдирландилар.\nҲафталикда кинематография соҳасида ёш истеъдодларни излаб топиш, уларни қўллаб-қувватлаш мақсадида ёш киноижодкорларнинг қисқа метражли филмлари “PROlogue” фестивали ташкил этилди. Ушбу танловга юзга яқин ҳаваскор ва профессионал киноижодкор ўз ижод намуналарини тақдим этди ва 16 нафари сараланиб олинди. Сараланган ижод намуналар қаторида Қорқалпоғистон Республикасидан Қорақалпоғистон телерадиокомпанияси журналисти Т.Уразов фаол иштирок этди.\nШунингдек, «Туркистон» саройида «Ўзбекистон белгиси» кўкрак нишони совриндорларини тантанали тақдирлаш маросими бўлиб ўтди унда Қорқалпоғистон Республикасидан ёш фермер Б. Сапартаев ва «Камолот» ёшлар ижтимоий ҳаракати Қорқалпоғистон Республикаси Кенгаши «Матбуот хизмати» бўлими етакчи мутахассиси Ҳ.Нуржановалар тақдирландилар.\nҲафталикда MIT.uz интернет танлови ғолиблари ҳам аниқланди. Бу танловда KRuz.uz сайти муаллифи Ф.Юсупов ғолиб бўлди.\nМазкур ғолиб ва совриндорлар 19 декабр куни Нукус темир йўл вокзалида кутиб олинди. Умда Қорақалпоғистон Республикаси Вазирлар Кенгаши котибият раиси Б.Ережепов, Ҳаракатнинг Қорақалпоғистон Республикаси Кенгаши раиси А.Данияров, Қорақалпоқ давлат университети ва ТАТУ Нукус филиали профессор ўқитувчилари ва талаба ёшлари иштирок этди ва барча ғолибларни табриклади.\nДубайда совриндор бўлган икки нафар қорақалпоғистонлик спортчи Нукусда кутиб олинди\nҲилол Насимов ва бир қатор тарғиботчилар гуруҳи Нукусга етиб келишди (фото)\nНукусда "Камалак билимдонлари" танловининг Ўзбекистон Республикаси босқичи иштирокчилари кутиб олинди (фото)\nНукус шаҳрида Тошкентдагидек "Солнечный городок" қурилмоқда (фото)\n12:05, 24.05.2018 2929\nАтабек Сапарбаев Беруний тумани ҳокими лавозимига тайинланди\n15:40, 23.05.2018 3306\nМосквадаги Авиация Институтида ўқишни хоҳлаётган қорақалпоғистонлик йигит самолётларнинг макетларини ишлаб чиқармоқда (фото)\n19:19, 21.05.2018 907\n09:50, 17.05.2018 1596\n13:55, 15.05.2018 629\nДўрмон Жентра ишонч телефони ЮНЕСКО Наврўз Хаипов Божхона бошқармаси декан диққат Қўнғирот мураббий\nНукусда 37 талаба «ҳужжат қабул қилишда хато бўлган» дея ўқишдан четлаштирилди. Улардан бири Президентга мактуб йўллади\n14:02, 20.05.2018 2262\n11:57, 21.05.2018 1540\nАзат Тасбаев Ўзбекистон Республикаси ИИВ Ўз хавфсизлиги бошқармаси бошлиғи лавозимига тайинланди\n11:26, 23.05.2018 1364


Азизбек Ҳайдаров термамизга омад тилади / CHAMPIONAT.asia\nАзизбек Ҳайдаров термамизга омад тилади\n11 янв 16:26\nТеглар : Азизбек Ҳайдаров Локомотив\n"Локомотив"нинг янги футболчиси Азизбек Ҳайдаров янги мавсум олдидан ўз фикрларини билдириб ўтди.\n- "Локомотив"да танишларим жуда кўп. Бу ердагилар мени чақиришди. Мен бунга йўқ демадим.\nЎтган йили "Бунёдкор" сафига қайтдим. "Локомотив"нинг ўйинларини бевосита кузатдим. Чунки жамоада дўстларим жуда кўп. Йигитлардаги энг яхши ҳусусиятлардан бири ҳамжиҳатлик. Барча бир оиладек. Клубда ўзига яраша ажойиб атмосфера бор. Ўйинга келсак, жамоа ўтган мавсумда чиройли ўйинлар кўрсатди. Нима бўлса ҳам жамоа ўз услубини йўқотмайди. Жамоанинг ўйин услубидан ҳулосалар чиқарган ҳолда бу ерга келдим. "Локомотив"га қайтганимдан жуда ҳам хурсандман.\nҲозирда Дубайда янги мавсум учун тайёргарлик кетмоқда. Кунига 2 маҳал машғулотларни олиб боряпмиз. Футболчилар ҳам доим шундай оғир машғулотлардан, қийинчиликлардан ўтмаса, мавсум давомида жуда қийин бўлади. Ўзим ҳам шундай машғулотларни соғингандим. Бундан роҳатланяпман. Қийинчилик бор жойда роҳат бўлади. Машғулот тизими туфайли ҳозирда барчага жуда қийин бўлмоқда. Шу туфайли кейинчалик ўйинларда унчалик қийин бўлмайди.\nСамвел Бабаян иштирокидаги матбуот анжумани (тўлиқ) 144\nСамвел Бабаян - Дисквалификация, айбловлар, танкаси, мухлислардан узр, Лобанов ва бошқалар ҳақида 474\nСамвел Бабаянга қандай савол берган бўлардингиз? 580\nРасмий хабар: Андрей Фёдоров истеъфога чиқарилди 92\nСамвел Бабаян - "Локомотив" бош мураббийи. Бу жуда қизиқарли 823


Йил бошидан бери озиқ-овқат маҳсулотлари қанчага қимматлашди?\n10:58 / 03.12.2018\nЙил бошидан нархларнинг ўзгариши таҳлили шуни кўрсатмоқдаки, хизматлар 11 ой давомида 14,3%, озиқ-овқат маҳсулотлари 11,4% ва ноозиқ-овқат маҳсулотлар нархлари 11,1%га қимматлашди. Бу ҳақда Давлат статистика қўмитаси хабар бермоқда.\nНоябрь ойи давомидаги нархлар ўзгаришининг структураси таҳлили шуни кўрсатмоқдаки, нархларнинг кўтарилиши борасида етакчилик хизматлар соҳасига тааллуқли бўлса-да (3,3 %), ҳар бир йирик гуруҳнинг салмоқ вазнларини ҳисобга олган ҳолда таъсир даражаси ва структураси бўйича устунлик озиқ-овқат маҳсулотлари гуруҳига тегишлидир (таъсир 1,2 фоиз даражасида(кейинги ўринларда ф.д.).\n2018 йилнинг 11 ойи давомидаги йиғма ИНИ таҳлилига кўра, умумий нархлар даражасининг ошишига таъсир даражаси бўйича ҳам етакчилик озиқ-овқат маҳсулотларига (4,9 ф.д.), кейинги ўринларда эса ноозиқ-овқат маҳсулотлари (3,9 ф.д.) ва хизматларга (3,1 ф.д.) тегишлидир.\nОзиқ-овқат маҳсулотлари нархлари январь (ой давомида 3,5%), сентябр (3,3%) ҳамда ноябрь ойлари давомида (2,6%) сезиларли даражада қимматлашди.\nНоябрь ойида озиқ-овқат маҳсулотларидан асосий гуруҳлари нархларининг кўтарилишида, асосан истеъмол секторидаги озиқ-овқат товарларидан мева-сабзавот маҳсулотлари (нархлар 6,5%га қимматлашганлиги умумий ИНИ кўрсаткичини 0,5 ф.д.га оширди), нон маҳсулотлари (мос равишда 2,8% ва 0,2 ф.д.), гўшт маҳсулотлари (1,5% ва 0,2 ф.д.), тухум (9,2% ва 0,1 ф.д) нархлари қимматлашди.\nЎтган йилнинг охирига нисбатан картошка ва тухум маҳсулотларидан ташқари қолган барча турдаги озиқ-овқат гуруҳи маҳсулотлари нархлари кўтарилган (картошка ва тухум мос равишда 26,4% ва 0,4%га арзонлашган).\nНон маҳсулотлари нархларининг қимматлашиши асосан жорий йилнинг сентябр ойида кузатилган бўлиб (ой давомида ўртача 10,9%), бу ўз навбатида ун ва нон маҳсулотлари нархларининг эркинлаштирилиши билан тавсифланади. Октябрь ва ноябрь ойлари давомида нархларнинг ўсиши тенденцияси сақланиб қолган бўлса-да, лекин ушбу кўрсаткич сезиларли даражада кўзга ташланмаган. Ноябрь ойи давомида гуруч 7,1%, мош 3,1%, олий навли буғдой уни ва нони 2,2%, биринчи навли буғдой уни 2,1%, пиширилган нон маҳсулотлари 1,7%, макарон маҳсулотлари нархлари 1,2%га қимматлашди. Шу билан бир қаторда нўхат 3,1%, гречка 0,4%га арзонлашди.\nЎтган 11 ой мобайнида гуручнинг энг юқори даражада қимматлашгани Хоразм вилоятида (1,8 марта), бирмунча паст суръатларда ошганлиги эса Қашқадарё вилоятида (41,8%) қайд этилган\nБуғдой уни нархларининг ой давомидаги сезиларли даражада қимматлашиши жорий йилнинг сентябр ойида кузатилган (8,4%). Октябр ва ноябрь ойларида ушбу кўрсаткич мос равишда ойига ўртача 0,5% ва 2,1%га кўтарилган.\nУмумий ҳисобда 11 ой давомида, ун маҳсулотлари нархлари Фарғона (19,4%), Тошкент (16,8%) ва Андижон (15.8%) вилоятларида сезиларли даражада қимматлашган.Нархларнинг минимал даражада кўтарилганлиги Жиззах вилояти (4,8%) ҳамда Қорақалпоғистон Республикасида (6,4%) рўйхатга олинган.\nЙил бошидан тирик ва музлатилган балиқ 35,1%, мол гўшти (суяксиздан ташқари) 26,0%, қўй гўшти 23,5%, суяксиз мол гўшти 14,9%, товуқ болдири ва сон қисмлари 2,0%, бошқа парранда гўшти нархлари ўртача 1,5%га қимматлашди.\nЖорий йилнинг 11 ойида гўшт маҳсулотлари нархларининг энг юқори даражада кўтарилиши июнь ойида рўйхатга олинган бўлиб, ой давомида нархлар ўртача 4,3%га ўсди.\nПаррандачилик маҳсулотлари нархлари август ойидан бошлаб барқарор ўсиш тенденциясига эга бўлди. Жумладан, сўнгги тўрт ой давомида тухум нархлари 31,9%, парранда гўшти (сонлардан ташқари) 16,2%, товуқ болдири ва сон қисмлари 8,0%га ўсди.\nЙил бошидан ўтган давр мобайнида мева-сабзавот маҳсулотлари нархлари ўзгариши таҳлилига кўра, нархлар кўтарилишининг энг юқори чўққиси жорий йилнинг апрель ойида қайд этилган (2017 йилнинг декабрь ойига нисбатан 19,5%). Энг паст нарх даражаси эса август ойида кузатилган (2017 йилнинг охирига нисбатан 20,5%га пасайган). Май ойидан августгача бўлган вақтда (бозорларнинг янги ҳосил билан тўйиниши даври) мева-сабзавот маҳсулотлари нархи 33,5%га пасайиб, сўнгги уч ой давомида эса нархлар ўртача 19,8%га ошган.\nУмумий ҳисобда жорий йилнинг январь-ноябрь ойларида помидор нархи республика бўйича ўртача 34,3%га арзонлашган. Нархларнинг сезиларли даражада пасайиши эса Қорақалпоғистон Республикасида (62,6%) қайд этилган. Бу даврда карам нархлари аксинча, сезиларли даражада қимматлашиб (республика бўйича ўртача 2,5 баравар), ҳудудлар бўйича Наманган вилоятида энг юқори нарх ўсиши даражаси қайд этилган (3,1 баравар).\nЭслатиб ўтамиз, аввалроқ Ўзбекистонда 11 ой давомида инфляция неча фоизни ташкил этгани маълум бўлганди.


10 Июл 2020 3398\nАввал хабар қилинганидек, шу йил 1 июлдан 7 июлгача бўлган муддатда «Жибек жоли» — «Ғишт-Кўприк» назорат-ўтказиш пункти орқали 2 700 нафардан ортиқ ҳамюртларимиз Ўзбекистонга қайтган. Бироқ юзага келган техник муаммолар туфайли Қозоғистон-Ўзбекистон чегарасидан юртдошларимизни ўтказиш чекланган миқдорда амалга оширилди. Оқибатда бу ҳолат чегарада 3 000 га яқин Ўзбекистон фуқаролари тўпланиб қолишига сабаб бўлди.\nРеспублика махсус комиссияси, ДХХ Чегара қўшинлари ва Ўзбекистоннинг Қозоғистондаги дипломатик ваколатхоналарининг биргаликдаги саъй-ҳаракатлари натижасида 8 июлда фуқароларимизнинг Қозоғистон-Ўзбекистон чегарасидан эркин ўтишига тўсқинлик қилувчи барча техник ва ташкилий масалалар тезкорлик билан ҳал қилинди.\nЎзбекистон Ташқи ишлар вазирлиги Оператив штаби маълумотларига кўра, 2020 йил 8 июль кечқурун ва 9 июль куни «Жибек жоли» – «Ғишт-Кўприк» назорат-ўтказиш пунктидан 3 746 нафар фуқароларимиз ўтказилди, деб хабар беради Ташқи ишлар вазирлиги матбуот хизмати.\nШунингдек хабарда Ўзбекистон фуқаролари қайтиб келгандан кейин Республика махсус комиссияси томонидан белгиланган талабларга қатъий риоя қилган ҳолда 14 кунлик карантинга жойлаштирилиши эслатиб ўтилган.


Тошкентдаги автобусларда Wi-Fi улашиш вақтинчага тўхтатилди » Скачать музыку бесплатно новинки музыки 2016-2017\nТошкентдаги автобусларда Wi-Fi улашиш вақтинчага тўхтатилди\nКомментариев: 0 Просмотров: 339 Дата: 16-02-2016, 15:14 Тошкент шаҳридаги жамоат транспортларини роутерлар билан жиҳозлаш бўйича лойиҳа муаллифлари — Evo ҳамда «Тошшаҳартрансхизмат” компаниялари раҳбарлари дастлабки синов босқичи муваффақиятли якунлангани сабаб, иккинчи синов босқичи давомида роутерлар автобуслардан олиб ташланиши ҳақида хабар қилишди. Бу ҳақда Evo оператори расмий сайтида таъкидланган. «Синовнинг иккинчи босқичида автобусларда бепул интернет — Wi-Fi ишламайди», дейилади хабарда. Бепул Wi-Fiга эга илк автобуслар Тошкентда февраль ойи бошида пайдо бўлган эди. Мутахассислар синовнинг дастлабки босқичи муваффақиятли якунлангани ҳақида таъкидлашмоқда. Синовнинг якуний босқичи март ойи охиригача ўтказилиши кутилмоқда. 2016 йил якунига қадар Тошкентдаги барча автобуслар роутерлар билан жиҳозланиши кутилмоқда. Интернет 4G LTE технологияси ёрдамида улашилмоқда. Йўловчиларнинг фикрларига кўра, Wi-Fi тезлиги шикоятга ўрин қолдирмайди. Тармоққа уланиш учун парол сўралмайди. Манба: Kun.uz - деб хабар бермоқда Carzone.uz нашри.


Сурхондарё вилояти ҳокими Афғонистонга нега борди? - Zamin.uz\nСурхондарё вилояти ҳокими Афғонистонга нега борди?\n2018 йилнинг 12 декабрь куни Сурхондарё вилояти ҳокими Баҳодир Пўлатов бошчилигидаги делегация Афғонистон Ислом Республикаси Балх вилояти губернатори Муҳаммад Исҳоқ Рахгузарнинг таклифига кўра Афғонистоннинг чегарадош Ҳайратон шаҳрига дўстлик ташрифи билан борди.\nЎзбекистоннинг Афғонистондаги элчихонаси берган маълумотга кўра, Сурхондарё вилояти делегацияси дарё порти, Ҳайратон шаҳрининг 2- ва 3-рақамли қуруқлик портлари, шу номдаги темир йўл станцияси, шунингдек «Ҳайратон терминал сервис» нефтни қайта ишлаш заводи фаолияти ва техник имкониятлари билан танишди.\nБалх вилояти губернатори меҳмонларни қутлар экан, Ўзбекистон президенти Шавкат Мирзиёевга Афғонистонга кўрсатилаётган кўмак ва халқаро ҳамжамиятда кўп йиллик афғон муаммосини ечиш борасида қилаётган саъй-ҳаракатлари учун алоҳида миннатдорчилик изҳор этди.\nУнинг сўзларига кўра, сўнгги йилларда, айниқса Афғонистон Ислом Республикаси президенти Муҳаммад Ашраф Ғанининг 2017 йил декабрь ойидаги Тошкентга ташрифи ва олий даражадаги қатор бошқа учрашувлардан кейин икки томонлама савдо-иқтисодий муносабатлар сезиларли кенгаймоқда, Ўзбекистон Афғонистон иқтисодиётини тиклашда фаол иштирок этмоқда.\nБалх вилоятида ўзбек мутахассислари томонидан бунёд этилган «Ҳайратон – Мозори-Шариф» темир йўли мана бир неча йилдан бери муваффақиятли фаолият кўрсатмоқда ҳамда у кўп жиҳатдан иқтисодиёт ва савдонинг ривожланишига, шунингдек мамлакатда ижтимоий-иқтисодий объектларнинг қад кўтаришига хизмат қилмоқда.\nАфғонистон раҳбарияти томонидан бизнес-тузилмаларга савдо-иқтисодий муносабатларнинг асосий тармоқларини жанубий йўналишидан шимолийга диверсификация қилишни тавсия қилинганини губернатор қайд этди. Бу икки томонлама савдонинг сезиларли даражада фаоллашишига замин яратди.\nЎзбекистон элчиси Ёдгорхўжа Шодмонов сиёсий, савдо-иқтисодий, маданий-гуманитар ва бошқа соҳалардаги ривожланаётган Ўзбекистон – Афғонистон алоқалари тўғрисида тўхталиб ўтди.\nСурхондарё вилояти ҳокими мазкур учрашувдан мақсад тўғридан-тўғри минтақалараро алоқаларни мустаҳкамлаш, янги савдо шерикларини излаш, Ўзбекистон ва Афғонистондаги бизнес ва инвестицион имкониятлар ҳақида фикр алмашиш эканлигини эътироф этди.\nҲозирги пайтда Сурхондарё вилоятида афғон бизнесменлари иштирокидаги 90 дан ортиқ фирмалар рўйхатдан ўтказилган ва турли соҳаларда фаолият кўрсатмоқда. Икки давлат ишбилармон доиралари ҳамкорлик ҳажмларини янада оширишга тайёр.\nЎзаро манфаатли шартларда савдо-иқтисодий, инвестицион муносабатларнинг кенгайиши Афғонистонда ва минтақада тинчлик ва барқарорликнинг мустаҳкамланишида муҳим роль ўйнашига алоҳида урғу берилди.\nТадбирнинг расмий қисми якунига етгач, Ўзбекистон делегацияси аъзолари афғонистонлик тегишли идоралардаги ҳамкасблари билан Б2Б шаклида учрашувлар ўтказиб, савдо-иқтисодий соҳадаги ҳамкорлик ҳажмларини ошириш борасида аниқ масалаларни муҳокама қилдилар. “Замин” янгиликларини “Youtube”да кузатиб боринг\nЯнгиликлар » Жамият » Сурхондарё вилояти ҳокими Афғонистонга нега борди?


1990-йилларда яратилган Honda Civic тезлик рекорди ўрнатди\n8208.04 USD +26.96\n9490.14 EUR +63.08\n123.85 RUB +1.12\n10796.9 GBP +61.65\n08:42 / 23.11.2016 4594\nИнтернетда 1990-йилларда яратилган, дрэг-пойга (402 метрга спринтер пойгаси) учун тюнинг қилинган Honda Civic тезлик рекорди ўрнатган ролик пайдо бўлди. Хэтчбек туридаги машина 402 метрни 7,61 сонияда босиб ўтган ва масофа охирида соатига 321 км тезликка эришган. Автомобилни тюнинг қилганлар бу натижа олди приводли, стандарт шассига эга машиналар ўртасида дунёдаги энг яхши кўрсаткич бўлганини айтишди.\nМахсус "Сивик"ни АҚШнинг SpeedFactory Racing тюнинг ательеси тайёрлади. Умумий босиб ўтган йўли 560 минг км ни ташкил қиладиган машина Precision фирмасининг 2 литрли, 4 цилиндрли, катта турбинага эга двигателини олди. Двигателнинг қуввати 1850 от кучига етади.\nБир ой аввал АҚШнинг AMS Performance тюнинг ательеси стандарт шассига эга Nissan GT-R машинасида дрэг-пойгада янги жаҳон рекордини ўрнатганди. Тюнерчиларнинг "Годзилла" деб номланган бу машинаси 402 метрни 7,14 сонияда босиб ўтган ҳамда бир ҳафта аввалроқ Баҳрайнинг Ekanoo Racing фирмаси ўрнатган рекордни 0,02 сонияга яхшилаган.


Дембеле фикридан қайтди. У «Барселона» билан шартномасини узайтирмоқчи\n«Барселона» клуби билан амалдаги келишуви якунланишига саноқли қолган Усмон Дембеле фикридан қайтган.\nAs нашри хабарига кўра, франциялик ҳужумкор вингер «Барселона» билан амалдаги келишувини узайтириш қарорига келган. У аввалроқ клуб томонидан таклиф этилган ва ўзи томонидан рад этилган таклифни қабул қилишга тайёр.\nҚайд этилишича, Дембеле клуб бош мураббийи Хавига қўнғироқ қилиб, келишувни узайтириш масаласида клуб президенти Жоан Лапорта билан гаплашиб кўришини сўраган. Испаниялик мураббий эса молиявий сабабларга кўра янги таклиф бўлмаслиги, аввалги рад этилган таклифни қабул қилиши лозимлигини тушунтирган. 25 ёшли ўйинчи клубда қолишга тайёрлигини айтган.\nАввалроқ, Дембеле «Челси» ва «ПСЖ» билан музокара олиб бораётгани ҳақида хабар қилинган эди.\nМаълумот учун, Усмон Ла Лига якунланган мавсумида 21 ўйинда битта гол ва 13та ассистга муаллифлик қилган. Амалдаги келишув 30 июнь куни якунига етади.


Пекинда аниқланган янги коронавирус янада юқумли экан - Hidoyat.uz\nПекинда аниқланган янги коронавирус янада юқумли экан\nАсосий саҳифа Янгиликлар Дунё янгиликлари Пекинда аниқланган янги коронавирус янада юқумли экан\nЧоп этилди Iyun 16, 2020 Пекинда аниқланган янги коронавирус янада юқумли эканda fikr bildirishni o'chirish\nПекиндаги улгуржи бозорда аниқланган коронавирус, эҳтимол, Ухандаги денгиз маҳсулотлари бозорида топилганига қараганда анча юқумли, деди Ухан университети тиббиёт бўлимининг вирусология профессори Ян Чжаньцю.\n“Эволюция жараёнида вируснинг инфекционлиги кучайиши ёки заифлашиши мумкин. Аммо менимча, Синфади бозорида аниқланган SARS-CoV-2 коронавируси Ухандаги Хуанан бозоридаги вирусга қараганда кўпроқ юқумли”, деди Ян Чжаньцю “Хуаньцю шибао” газетаси мухбири билан суҳбатда.\nУнинг эслатишича, Ухан соғлиқни сақлаш қўмитаси янги вирус ҳақида ўтган йилнинг декабр ойи охирида расман хабар берган эди, 2020 йил 17 январга қадар жами 62 та тасдиқланган ҳолатлар қайд этилган, бу Пекинда аниқланган ҳолатлар сонига яқин ёки камроқ. Ҳозирда техник имкониятлар анча яхши ва ўтказилган синовлар сони анча кўп бўлса ҳам, “натижалар ҳам кутилмаган янгилик бўлди”.\nБундан ташқари, унинг сўзларига кўра, Ухандаги эпидемия қишда бўлган, шароит вирус тарқалишига олиб келган бўлса, Пекинда ҳозирги пайтда касалликнинг тарқалишига ҳисса қўшмайдиган ёзнинг юқори ҳарорати мавжуд. Ухандаги кўплаб беморлар ҳам бор эди, улар денгиз маҳсулотлари бозори билан алоқада бўлмаганлар, ҳозир эса Пекинда ҳамма Хинфади бозорига боғланган.\nУнинг сўзларига кўра, Пекиннинг ҳозирги ҳолати ва Ухандаги воқеалар ўртасидаги фарқ шундан иборатки, Хитой катта тажриба тўплаган ва самарали ҳимоя механизмларини яратган, бунинг натижасида эпидемияни назорат қилиш ва унга қарши курашиш учун зарур чораларни тезда кўришга муваффақ бўлган.\nБироқ, у янги вирус тарқалиши ва штаммларининг пайдо бўлиши вакциналарни ўрганиш ва ишлаб чиқишни мураккаблаштиришини тан олди.\nУнинг қўшимча қилишича, агар вирус қишлоқ хўжалиги маҳсулотлари билан олиб кирилганлиги исботланса, Хитой нафақат одамларнинг мамлакатга киришини назорат қилиш, балки импорт қилинадиган маҳсулотларнинг божхона карантинига ҳам кўпроқ эътибор қаратишлари керак.\nФентай туманидаги Хинфади йирик улгуржи бозори шанба куни эпидемиологик текширувдан олиб кирилган лосос балиғи майдаланадиган тахтада коронавирус аниқланганидан кейин вақтинча ёпилди. Фентай ҳудудида ҳарбий ҳолат жорий қилинди ва соғлиқни сақлаш соҳасидаги фавқулодда вазиятларга қарши кураш даражаси яна II даражага кўтарилди.\nПекин ҳукумати вакилларининг таъкидлашича, якшанба куни шаҳарда 76,499 киши коронавирус учун текширилган, 59 та тест ижобий бўлган. Шу билан бирга, душанба куни эрталабки статистика маълумотларига кўра, якшанба куни шаҳарда 42 та COVID-19 ҳолати аниқланган, улардан 36таси клиник кўриниш билан, олтитасида касаллик аломатларсиз давом этган. Ҳаммаси бўлиб, ҳозирги вақтда шаҳар касалхоналарида COVID-19 ташхиси билан 79 киши ётибди, улардан бири ўта оғир, икки нафари оғир аҳволда.\nАгар тадбиркорлик субъектларида коронавирус аниқланса карантин харажатлари тадбиркорга юкланиши бўйича изоҳ берилди


Бахтли ҳаёт нашидаси – Сурхон тонги\nБош саҳифа / Жамият / Бахтли ҳаёт нашидаси\nФеврал 13, 2019\tЖамият Изоҳ қолдириш 618 Кўрилди\nЖарқўрғон туман халқи сўнгги йилларда бахтли келажак, Ватан равнақи учун астойдил меҳнат қилаётганлиги инкор этиб бўлмас ҳақиқат. Шу сабабли бўлса керак, бугунги кунда туманнинг қиёфаси кун сайин очилиб, оилаларнинг турмуш даражаси ошмоқда.\nШубҳасиз, “Қўлдовли” маҳалласида яшовчи Жуманазар Қурбоновлар ҳам ана шундай бахтли оилалардан дейиш мумкин.\nҚаҳрамонимиз туманнинг “Қўлдовли” маҳалласида оддий деҳқон оиласида таваллуд топди. 2-умумий ўрта таълим мактабини аъло баҳоларда битиргач, Низомий номидаги Тошкент давлат олийгоҳининг кимё-биология факультетида таҳсил олди. Дастлаб ўзи ўқиган мактабда ўқитувчилик фаолияти билан шуғулланди. Жуманазар ака қишлоқда ўсиб-улғайгани учунми унда қишлоқ хўжалиги соҳасига бўлган истак устунлик қилди. Ўқитувчилик қилиш билан бир қаторда Тошкент қишлоқ хўжалиги институтининг ҳосилотлик бўлимини сиртдан имтиёзли диплом билан битирди. Шу тариқа иш фаолиятини Норали Боймуродов номли хўжаликда агроном сифатида давом эттирди.\nБахтни қарангки, у агрономликни бошлаган йили пахта ҳосилдорлиги 22 центнердан 32 га, кейинчалик 35-40 центнергача кўтарилди. Иш тажрибасини зимдан кузатиб юрган туман раҳбарлари уни хўжалик бошқаруви раислигига тайинлашди. Жуманазар Қурбоновнинг раҳбарлигида хўжалик туманда энг илғорлар қаторидан жой олди. Хўжаликда пахтачилик билан бир қаторда чорвачилик, пиллачилик ривожланиб, даромадли соҳага айланди.\n— Хўжалигимиз иқтисодий томондан барқарорлашиб борганлиги учун ўша йиллари одамларга уй-жойлар, мактаб, қишлоқ врачлик пункти учун янги бинолар қуриб берилди. Қишлоқ ичимлик суви ва табиий газ билан таъминланди, — дейди Шоймардон Ҳолиқов.\nЭлга хизмати сингган экан. Жуманазар ака нафақага чиққач, “Қўлдовли” ҚФЙ раислигига сайланди. Ўн йил мобайнида шу лавозимда ишлаб, имкон қадар ўз тумани учун холис хизмат қилди.\nЖуманазар аканинг турмуш ўртоғи Бибисултон опа ўн нафар фарзандни парваришлаш билан бир қаторда, боғчада тарбиячи вазифасида ишлади. Барча қишлоқ аёллари сингари пилла боқди.\n— Барча тумандошларимиз қатори биз ҳам Жуманазар аканинг оиласини ҳурмат қиламиз. Оиласи тумандаги кўпчиликка ибрат бўла оладиган намунали оилалардан, — дейди ён қўшниси Абдувоит Худойқулов.\nЮртимизда ҳалол меҳнати, холисона хизмати эвазига бахтини топаётган инсонлар кўпчилик. Бундай одамлар билан ҳақли равишда фахрлансак арзийди. Бу фидойи инсон 75 ёшда бўлишига қарамасдан ҳали анча тетик, бардам. Жуманазар ака сингари улуғ ёшга етиб, ёшларнинг дуогўйи бўлиб юриш барчамизга насиб этсин.\nТэгларЖаркургон Жуманазар Қурбонов\nОлдинги Элга хизмат – бурчимиз\nКейинги Масъуллик ҳисси


Паралимпия ассоциациясида коронавирус инфекцияси бўйича махсус видеоконференция ўтказилди – O'zbekiston Milliy paralimpiya qo'mitasi\nПаралимпия ассоциациясида коронавирус инфекцияси бўйича махсус видеоконференция ўтказилди\nБугун Ўзбекистон Миллий Паралимпия асссоциацияси шифокори Зарифа Бойтемирова ҳозирги даврнинг энг долзарб муаммоси – коронавирус инфекцияси ҳақида махсус видеоконференция ўтказди. Унда ассоциация раҳбарияти, мутахассислари, тренерлар ва спортчилар иштирок этишди.\nВидеоконференциянинг дастлабки қисмида иштирокчиларга Covid-19, унинг аломатлари ва ундан ҳимояланиш усуллари ҳақида батафсил тушунча бериб ўтилди. Сўнгра, иштирокчилар мавзу юзасидан ўзларини қизиқтирган саволлар билан мурожаат қилишди.\nҚизиқарли савол-жавоблардан сўнг Паралимпия ассоциацияси раис ўринбосари Шарифжон Мўминжанов ушбу видеоконференция ҳақида ўз фикр-мулоҳазаларини билдириб, уни ташкил этган шифокор Зарифа Бойтемировага миннатдорчилик билдирди.\nБарча учун қизиқарли ва фойдали бўлган видеоконференция шу тариқа ўз ниҳоясига етди.\nИсроил Мадримов: “Уолкер гапираверсин, ҳаммаси рингда ҳал бўлади”\nПара стол теннисчиларимиз навбатдаги онлайн машғулотларини ўтказишди


Ўзбекистон: ўқув юртлари битирувчиларини ишга олганларга имтиёз - BBC News O'zbek\nЎзбекистон: ўқув юртлари битирувчиларини ишга олганларга имтиёз\nЎзбекистондаги янги фармонга кўра, ширкат ва кичик корхоналар ўз иш ўринларининг 20 фоизини касб-ҳунар коллежлари, академик лицей ва олий ўқув юрти битирувчилари билан тўлдирса, уларга берилган имтиёзлар сақланиб қолади.\nРасмийларга кўра, ушбу фармон кичик ва ўрта бизнес тадбиркорларининг имтиёзини сақлаб қолиши билан бирга ёшларга қўшимча иш ўринлар яратиши мумкин. Мустақил кузатувчилар эса фармоннинг амалда ишлаб кетишига шубҳа билан қарашади.\nЎзбекистондаги Либерал-Демократлар партияси сиёсий кенгаши аъзоси ва партиянинг "XXI аср" рўзномаси бош муҳаррири Миродил Абдураҳмоновнинг айтишича, фармоннинг қабул қилиниши кичик бизнес соҳиблари ва битирувчилар учун айни муддао бўлган.\n- Ёшларни номигагина иш билан таъминлаш эмас, уларнинг салоҳияти ва иқтидорига яраша иш топиб бериш учун, уларга кенг имкониятлар яратиш ҳақида гапирилаяпти. Кейин ёшларни кўпроқ ишга олганларга давлат томонидан жуда катта имтиёз берилаяпти. Президентнинг тили билан айтилганда ўрта қатламга жуда зўр имтиёз яратилди. Улар энди ёшларни ишга олишдан манфаатдор бўлади, дейди Миродил Абдураҳмонов.\nЎзбекистонда ишсизларнинг ҳақиқий сони қанча эканлиги расман айтилмайди. Аммо давлат статистика қўмитаси тарқатган маълумотларга кўра, биринчи ярим йилликда мамлакатда 500 мингдан ортиқ ишчи ўринлари яратилган. Ва ушбу қўмита маълумотларига кўра, айни дамгача 11 миллион одам иш билан таъминлаган.\nҲукумат доираларига яқин Uzmetronom.com веб-саҳифасининг таҳлил қилишича, Ўзбекистон аҳолиси 29 миллионга яқинлашиб қолган ва шундан 17 миллиони ишга яроқлилар бўлса, ишсизлар сони 6 миллионни ташкил қилади. Uzmetronom.com ходимлари ушбу рақамларни давлат статистика қўмитаси берган маълумотлар асосида мантиқан ҳисоблаб чиққанини айтади.\nБироқ кузатувчиларга кўра, ҳукумат ишсизлар сонини ҳар доим яширишга ва бу мавзуни четлаб ўтишга ҳаракат қилади. Тошкентдан Норасмий эксперт ишчи гуруҳи раҳбари Суҳроб Исмоилов айтишича, президентнинг ушбу фармонида ҳам ишсизлар деган атамани четлаб ўтишга ҳаракат қилинган.\n- Президент фармонининг ўзига қарайдиган бўлсак, номи жуда ҳам айёрлик билан қабул қилинган. Чунки у ерда ишсизлик ҳақида гап ҳам йўқ. Ва бизнинг қарашимизга кўра, бу атайин қилинган ҳаракат. Сабаби Ўзбекистон ҳукумати ҳамма салбий маънога эга бўлган муаммоларни қарор, қонун ва расмий ҳужжатларда доимо ижобий сифат билан аташни одат қилиб олган.\nСуҳроб Исмоиловга кўра, ҳукумат бундай қарор ва фармонлар қабул қилиш орқали бизда ишсизлар йўқ деган фикрни шакллантиришга ҳаракат қилади.\nКузатувчиларга кўра, Ўзбекистонда ишсизлик энг оммавий муаммолардан бирига айланган ва бундан азият чекаётган гуруҳ бу айнан ёшлардир.\nНорасмий эксперт ишчи гуруҳи раҳбари Суҳроб Исмоиловнинг айтишича, Президент фармони ҳужжат ўлароқ яхши қадам, аммо Ўзбекистон шароитида қонунларнинг бажарилиши ташаббус орқали эмас, мажбурлаш ва маъмурий босим ўтказиш орқали бажартирилиши ижобий натижа бермаслиги мумкин.\nЎзбекистонда ишсизлик билан курашиш учун қилинаётган меҳнат ярмаркалари, Суҳроб Исмоилов айтишича, босим остида ташкиллаштирилади.\n"Ўзбекистонда ишсизликни "енгиш"нинг яна бир усули бор. Бу вақти-вақти билан жойларда меҳнат ярмаркаларини ташкил қилиш. Биз мониторинг натижаларидан шуни биламизки, ушбу меҳнат ярмаркаларида маҳаллий ҳокимиятнинг босими орқали жойлардаги мавжуд корхоналар, хусусий ташкилотлар ўзларида бўлмаган вакансия ўринлари билан қатнашишга мажбур қилинади,” дейди Суҳроб Исмоилов.\nСуҳбатошимиз Аҳмаджон Ўзбекистонда энг долзарб мутахассисларни тайёрлаб берадиган Тўқимачилик институтини яқинда битирган. Айни дамда ишсиз юрган Аҳмаджоннинг айтишича, унинг соҳасида Ўзбекистонда иш топиш осон, аммо маошлар талабга жавоб бермайди.\nБир йилга яқин ўз соҳасида ишлаган Аҳмаджон ойлик қанаотлантирмагани учун мана яна ишсиз бўлиб юрибди. Унинг айтишича, иш билан боғлиқ муаммо йўқ, у борган ҳамма корхоналарда иш ўрни бор. Фақат маоши қаноатлантирмайди.\nБеш олтида Тошкент шаҳридаги тўқимачилик корхоналарига борган дипломли Аҳмаджон ўзининг энг охирги ташкилот раҳбари билан бўлган суҳбатини эслайди.\n- Мато кесув станогида ишлаганимни айтдим, ундай бўлса сизни ишга оламиз деди. Қанча ойлик берасиз десам, "агар ҳеч нарса билмасдан келсангиз, 90 минг сўмдан бошлаймиз. Сиз иш билганингиз учун 160 минг тўлаймиз. Агар жуда яхши ишлаб, ўзингизни кўрсатсангиз, 170-180 минг сўм қилиб беришимиз мумкин", дейди Аҳмаджон.\nМустақиллик йилларида минглаб билимли ёшлар Оврўпо ва АҚШга чиқиб кетгани айтилади. Санжарбек Оврўпа давлатларининг бирида ишлайди. Унинг айтишича, ёшларни Ғарбга тортаётган нарса бу меҳнатнинг маблағ билан тақдирланишидир.\n- Оврўпо ва Америка давлатларининг иқтисоди жуда ҳам тараққий этган. Бу ерга келиб ишлаётган ўзбек ёшлари меҳнати қадрланадиган даражада ҳақ олишади. Бошқа томондан ўзларининг билимларини ҳам ошириб боришади. Бу ёшлар Ўзбекистонда ҳам ишлашлари мумкин, лекин иш ҳақларининг камлиги ва ғайратли ёшларнинг орзу ҳаваслари кўплиги сабаб чет элда ишлашни афзал билишади, дейди Санжарбек.\nСанжарбекнинг илова қилишича, айни дамда бутун дунё бўйлаб меҳнат миграцияси содир бўлмоқда ва ўзбекистонлик ёшларнинг ҳам бундай глобал жараёнда иштирок этиши табиий ҳол.\nНорасмий эксперт ишчи гуруҳи раҳбари Суҳроб Исмоиловнинг айтишича, халқаро меъёрларда қабул қилинган "истеъмолчи савати" тушунчасининг Ўзбекистонда на қонун томонидан ва на амалиёт томонидан таърифи йўқ. Ишсизлик каби муаммоларни ечиш учун ишни аввало шундан бошлаш керак.\n- Истеъмолчининг минимал корзинаси тушунчаси ҳуқуқий, иқтисодий атама сифатида ва меъёр сифатида ишлаб чиқилиши керак. Ва албатта маошларнинг реал ҳаётга мос келиши таъминланиши керак. Шундагина ҳозир таклиф қилинаётган алоҳида кичик-кичик ташаббуслар бир маъно касб этган бўларди. Ҳозирчалик эса улардан каттароқ самара кутишимиз амримаҳол, дейди Суҳраб Исмоилов.


3 weeks ago\tЖамият Comments Off on Биринчи босқич талабалари учун ўқиш 2 октябрдан бошланади\n2020-2021 ўқув йилида олий таълим муассасаларига қабул қилинадиган биринчи босқич талабалари учун ўқиш 2 октябрдан бошланади. Бу ҳақда Олий ва ўрта махсус таълим вазирлиги матбуот котиби Фарҳод Бабашев маълум қилди. “2 сентябрда олий таълим муассасаларига кириш учун тест ва ижодий имтиҳонлар бошланган. Бу абитуриентлар ўқишга қабул қилингач, 2 октябрдан ўқишни …\n3 weeks ago\tЖамият Comments Off on Zoom асосчисининг бойлиги бир суткада 6 млрд долларга кўпайди\nZoom акциялари нархи 40 фоиздан ортиқроққа қимматлашди, Эрик Юань сервиснинг 50 млн донадан кўпроқ акциясига эга. Фото: Kena Betancur / Getty Images Zoom видеоконференциялар сервиси асосчиси Эрик Юаннинг бойлиги 24 соат ичида 6 млрд долларга кўпайиб, 23 млрд долларга етди. Бу ҳақда Bloomberg ёзмоқда. Компания даромади рекорд миқдорда ўсгани тўғрисида ҳисобот …\nЎзбекистонда олий таълим муассасаларига қабул имтиҳонлари бошланди\n3 weeks ago\tЖамият Comments Off on Ўзбекистонда олий таълим муассасаларига қабул имтиҳонлари бошланди\nЎзбекистонда бугун, 2 сентябрдан бошлаб олий таълим муассасаларига қабул имтиҳонлари бошланди. Имтиҳонлар 2 сменада ўтказилади. 1-смена 08:00дан 11:00гача, 2-смена эса 17:00дан 20:00гача давом этади. Эрталабки сменада соат 6:30дан бошлаб, иккинчи сменада эса соат 15:30дан бошлаб секторларга киритиш ишлари бошланади. Абитуриентлар имтиҳон вақтидан камида ярим соат олдин ўз ўрнини эгаллаган бўлиши …


Дунёдаги энг ажойиб футбол машғулот мажмуалари\n19:47 / 03.08.2016\nЕр юзининг турли бурчакларида, мамлакатларида кишилар, сайёҳларнинг эътиборини тортадиган тарихий ёдгорликлар қатори, замонавий иншоотлар ҳам барпо этилган, этилмоқда. Уларнинг энг чиройлилари, машҳурларини аниқлаш борасида турли сўровлар ҳам ўтказилган.\nМиллионлар ўйини бўлмиш футбол соҳаси ҳам бундан мустасно эмас. Дунёга машҳур футболчиларни етказиб бериш, тарбиялаш ўзига хос сарф-харажатларни, эътиборни талаб қилади. Қуйида, футболчилар орасида энг машҳур бўлган футбол машғулотлари мажмуаларининг рўйхатини ҳавола этамиз.\n1. Ла-Тюрби машғулотлар маркази, Монако.\nЛа-Тюрби шундоққина тоғ ёнини кўчириб ҳосил қилинган марказ бўлиб 3та майдонга эга. Асосийси, тўпни қафасдан ташқарига тепиб юбормасликда.\n2. Вальдебебас машғулотлар базаси, Реал Мадрид.\nМажмуа учта сунъий қопламали стадион ва иккита стандарт майдонларга эга. Булар ёшлар ва асосий жамоа хизматига шай турибди. Гидротерапия марказида совуқ ва иссиқ сув ҳавзалари мавжуд.\n3. Колни машғулотлар базаси, Арсенал Лондон.\nУшбу мажмуа 1999 йили фойдаланишга топширилган. Ўшанда у 10 млн фунт стерлингга барпо этилган эди. Базани қуриш ишлари қисман Николя Анельканинг Реал Мадридга сотилиши билан қопланганди. Англия миллий термаси айнан мана шу базада уй ўйинларига тайёрланади.\n4. Cidade do Galo мажмуаси, Атлетико Минейро.\nУшбу базада ресторан, кинотеатр ва спорт психологик маркази ҳам барпо этилган. У, Бразилиянинг энг йирик шаҳарларидан бири Белу-Оризонтида жойлашган. 2014-йилги жаҳон чемпионатида Аргентина терма жамоаси айни мана шу мажмуада жойлашган эди.\n5. Аon машғулотлар маркази (Каррингтон), Манчестер Юнайтед.\nМажмуани барпо этиш ишлари 1999-йили бошланиб, 2000-йили бу ерда илк жамоа машғулотлар ўтказа бошлади. 2002-йилда қурилиш тўлиқ якунланди. Шундай қилиб, The Trafford Training Centre ва Carrington базаси ҳомийлик шартномаси туфайли Aon маркази деб атала бошланди.\n6. Миланелло машғулотлар базаси, Милан.\nМиланелло номи билан машҳур мажмуа 1963 йили очилган эди. Турли йилларда Милан таркибида дунёнинг энг яхши футболчилари бу ерда машғулотлар ўтказган. 160,000 квадрат метр – базанинг умумий майдони шунга тенг. Унда қарағай ўрмони, унча катта бўлмаган кўл, 6та чимли, битта сунъий қопламали, яна битта ёпиқ майдон бор. Бундан ташқари битта футзал майдончаси ва кўплаб архив ҳужжатлари мавжуд.\n7. Этиҳад Кампус, Манчестер Сити.\nБу марказ 2014-йили очилган. Уни қуриш ишларига 200 млн фунт маблағ сарфланган. Этиҳад Кампус Этиҳад ўйингоҳининг шундоққина қаршисида жойлашган бўлиб, улар кўприк орқали ўзаро туташтирилган. Уни қуришдан аввал, барча спорт турлари бўйича дунёда мавжуд энг яхши 70та мажмуа кўриб чиқилган ва ниҳоят 19та лойиҳадан шуниси танланган эди.\n8. Зэбенер Штрассе мажмуаси, Бавария.\n80000 квадрат метр, пляж волейболи майдони ва кўптармоқли спортзал Зэбенер Штрассе таркибига киради.\n9. Энфилд машғулотлар базаси, Тоттенҳэм.\n15 та чимли майдоннинг барчаси фақат биринчи жамоа учун мўлжалланган. Бу ерда экологик муҳитни яхшилаш мақсадида 150 дан ортиқ дарахт ўтқазилган.\n10. Степлвуд мажмуаси, Саутҳемптон.\nУшбу машғулотлар маркази ҳам 2014-йили ишга туширилган. Унга 39 млн фунт маблағ сарфланган.\n11. «Сиутат Эспортива Жоан Гампер» мажмуаси, Барселона.\nБаза жойлашган ҳудуд клуб томонидан 1989 йилда харид қилинган эди. У, Камп Ноудан 4,5 км узоқликда жойлашган. Стадион ва базани битта йўл боғлайди. Унинг умумий қиймати 68 млн еврога баҳоланган.\n12. Фернан Састр номидаги Миллий техник маркази (Клерфонтен), Франция терма жамоаси.\n1988-йили фойдаланишга топширилган база Франция футбол федерацияси президенти шарафига номланган. Тьери Анри, Давид Трезеге, Николя Анелька, Абу Диаби, Ҳатим бин Арфа ва Луис Саа ушбу мактаб битирувчиларидир.\n13. Мелвуд машғулотлар мажмуаси, Ливерпуль.\nБу мажмуа 2000-йиллар бошида қайта таъмирланган. Реконструкция ишларини Ливерпуль жамоасининг ўша вақтдаги бош мураббийи Жерар Улье бевосита назорат қилган.\n14. St George's Park миллий футбол маркази, Англия терма жамоаси.\nФутбол мактаби жаҳон меъёрларига мос келувчи 12та чимли ва сунъий қопламали майдонларга эга. Шунингдек, усти ёпиқ майдон ҳам бор. Лойиҳа қиймати 105 млн фунт стерлинг.\n15. Aspire Academy спорт мактаби, Қатар.\nAspire Dome бир пайтнинг ўзида 13та турли спорт анжуманини ўтказиш имконини беради. Уларнинг барчаси иқлимни назорат қилувчи қурилмаларга эга. Aspire академиясининг тураржойи 132 та тўлиқ мебеллашган хоналардан иборат. Уларнинг 4таси люкс, 128 таси икки кишилик хоналардир.\n16. Виноводаги "Ювентус маркази" машғулотлар мажмуаси, Ювентус.\nБаза таркибига ўқув машғулот майдонлари ва тиббиёт иншоотлари киради. Унда, асосий ва ёшлар жамоаси бирдек тайёргарлик кўради. 9та футбол майдони мавжуд. Уларнинг иккитаси сунъий қопламали, яна бирининг усти ёпиқдир.\nКосонлик фермерлар: Бизнинг зиммамизга нореал қарздорлик юклашди\nАҚШ Афғонистондаги тинчлик музокараларида иштирок этади\n2050 йилга қадар иқлим сабабли 143 млн киши миграция қилиши мумкин – Жаҳон банки\nЎзбекистонликлар КХЛ ўйинларини томоша қилиш имкониятига эга бўлишди\nВидео: Россиялик дипломатлар ва уларнинг оилалари Буюк Британиядан чиқариб юборилди\nЧех Чехиянинг энг яхши футболчиси бўлолмади


Обама G-8 келишувидан мамнун\n07 май 2021, Тошкент вақти: 20:21\nиюл 10, 2009\nАҚШ президенти Барак Обама ҳаво ифлосланишининг олдини олиш бўйича “тарихий келишув”га эришилганини айтди.\n- Шу ҳафтада Саккизлик гуруҳи давлатлари атмосферага чиқарилаётган ис гази миқдорини камайтиришнинг конкрет мақсадлари бўйича тарихий келишувга эришди. Ҳаммамиз ривожланган давлатлар 2050 йилга қадар ис гази миқдорини 80 фоизга камайтиришига рози бўлдик. Бундан ташқари, биз глобал миқёсда ис гази миқдорини ярмига камайтириш учун барча давлатлар билан иш олиб борамиз, деди Барак Обама Италиянинг Л'Аквила шаҳридаги саноати тараққий этган саккиз давлат раҳбарлари саммити йиғилишидан кейин.\nСаккизлик гуруҳи раҳбарларининг 8 июл кунги учрашувида глобал иқлим исишини Цельций ўлчови бўйича икки даражадан оширмаслик борасида келишувга эришилган эди.\nПрезидент Обама ривожланган давлатлар 2015 йилгача тоза технологиялар тадқиқотлари учун ажратилаётган маблағ миқдорини икки баробарга кўпайтиришини айтди.


Кўпҳад ҳақида — У ким, бу нима — QOMUS.INFO\nQOMUS.INFO > К ҳарфи > КЎПҲАД\nКЎПҲАД (полином) — Axkye…um+ +Bx»yp…u’’+…+Dxrys…u’ кўринишдаги ифода. Бунда, х,у…и — ўзгарувчилар; A, B,…,D — К. нинг коэффициентлари ва k, I, m, n,…, s, t (манфиймас бутун сонлар) — даража кўрсаткичлари.\nАхку…ит каби қўшилувчилар Кўпҳаднинг ҳадлари, бирор ҳаддаги кўрсаткичларнинг йиғиндиси эса шу хдднинг даражаси дейилади. Коэффициентлари нолдан фарқли ҳадлар даражадарининг энг каттаси Кўпҳаднинг даражаси дейилади. Ўзгармас А сон нолинчи даражали Кўпҳад бўлади. Барча коэффициента ноль бўлган Кўпҳад айнан ноль бўлиб, унинг чекли даражаси бўлмайди (баъзан даражаси — °о деб қабул қилинади). Кўпҳад ҳадларидаги барча бир хил ўзгарувчиларнинг даражадари тенг бўлса, бундай хадлар ўхшаш дейилади. Ўхшаш ҳадлари ихчамланган бир ўзгарувчили Кўпҳад\nа^х» + арс»’1 +… + ап рс + ап кўринишида ёзилади, бунда аҳ ағ…, ап ўзгармас коэффициентлар. Кўпҳадда иштирок этган ўзгарувчиларга аниқ қийматлар берилса, Кўпҳад ҳам аниқ қиймат қабул қилади, шунинг учун Кўпҳадга ўзгарувчиларнинг бутун рациовал функцияси деб қараш мумкин. Кесмада узлуксиз функцияни ихтиёрий кичик хато билан Кўпҳадга алмаштирса бўлади. Функцияларни Кўпҳадлар билан яқинлаштириш деб аталадиган бу усул математиканинг махсус бўлимларида ўрганилади ва б. фанларга татбиқ қилинади.


1. Номзоднинг Кенгаш раиси номига ёзган аризаси;\n2. Номзод томонидан шахсан тўлдирилган сўровнома ва таржимаи ҳол;\n3. Кенгаш томонидан белгиланган намунадаги шахсий варақа (объективка) ва яқин қариндошлари (номзод ва унинг турмуш ўртоғининг ота-онаси, ака-ука ва опа-сингиллари, шунингдек номзоднинг фарзандлари) тўғрисидаги маълумотнома, шу жумладан электрон шаклда;\n4. 3,5х4,5 ўлчамдаги иккита фотосурат;\n5. Олий юридик маълумот тўғрисидаги диплом ва унинг иловаси нусхалари;\n6. Меҳнат дафтарчасининг нусхаси;\n7. Паспорт нусхаси;\n8. Ўзбекистон Республикаси Соғлиқни сақлаш вазирлиги томонидан тасдиқланган шаклдаги одил судловни амалга оширишга тўсқинлик қиладиган касалликлар ва жисмоний нуқсонлар йўқлиги ҳақидаги ҳужжат;\n9. Охирги уч йил давомида бажарган ишлари тўғрисида иш жойидан маълумот-тавсифнома;\n10. Иш жойидан тавсиянома;\n11. Катта ҳаётий тажрибага ва иш стажига эга бўлган камида уч нафар ҳуқуқшунослардан фикрномалар;\n12. Номзод ва унинг яқин қариндошларининг судланганлик ҳолати бўйича маълумотнома.


Гвардиола яна бир ҳимоячи олди, «Ювентус» янги трансферга тайёрланмоқда. Сўнгги трансфер хабарлари\nАсосий таркиб футболчиларидаги жароҳатлар туфайли испаниялик мутахассис шу ёзда «Лестер»дан сотиб олинган Натан Аке ва 19 ёшли Эрик Гарсияни ўйнатишга мажбур бўлаётганди. Шу туфайли «шаҳарликлар» ҳимоя марказидаги муаммони ҳал этиш учун «Бенфика»дан 68 млн евро эвазига Рубен Диашни трансфер қилди, қарама-қарши йўналишда Николас Отаменди 15 млн эвазига Португалияга йўл олди. Бу Гвардиола давридаги тўққизинчи ҳимоячи трансфери бўлди. Мутахассис ҳимоя чизиғи учун шу вақтгача 440 млн евро сарфлаган.\nҚуйида инглиз клубларининг сўнгги 10 йилликдаги трансферлар учун «тоза харажатлари» акс этган. «Тоза харажат» деганда, футболчиларни сотиб олиш учун сарфланган пулдан, сотишдан тушган тушумлар чегирилган ҳолдаги суммани тушуниш мумкин. Юқорида тилга олинган Диашнинг трансфери «Манчестер Сити» харажатларини 1 миллиард фунтдан ошириб юборди.\n«Мартин менга керак. Истардимки, жамоада ҳар бир позицияда иккитадан футболчи бўлиши керак. Лео ва Гризманн «тўққизлик» сифатида ўйнашлари мумкин, лекин ҳар иккиси ҳам Мартин каби типдаги ҳужумчилар эмас», деди «Барселона» устози Рональд Куман Мартин Брейтуэйт ҳақида.\n«Бавария» «Брайтон»нинг ўнг қанот литерали Тарик Лэмптини қўлга киритмоқчи, деб хабар бермоқда SPORT1. Мюнхенликлар 19 ёшли футболчи учун 15 миллион евро тўламоқчи, аммо инглизлар камида 25 миллион евродан умид қилмоқда. Ушбу мавсумда ёш футболчи кўпчиликнинг эътиборини қозонмоқда – 3 ўйинда битта ассистдан ташқари, 2 марта пенальти ишлади.\nКшиштоф Пёнтек Италияга қайтиши мумкин. Sky Sport Italia нашрида ёзилишича, «Фиорентина» ушбу польшалик ҳужумчини сотиб олмоқчи, «Ҳерта» эса ушбу трансфердан камида 25 миллион евро умид қилмоқда. 25 ёшли футболчи қишда «Милан»дан 24 миллион еврога харид қилинганди. Пёнтек Бундеслигада 15 ўйинда қатнашиб, 4 гол муаллифига айланган.\n«Ювентус» «Фиорентина» вингери Федерико Кьеза билан шахсий шартнома шартларини келишиб олди. Бу ҳақида Corriere della Sera хабар тарқатди. Манбада келтирилишича, 22 ёшли футболчи туринликлар билан 5 йиллик келишувга эришган. Ҳозирда «Ювентус» трансфер суммаси юзасидан музокаралар олиб бормоқда. Тахминий сумма 45 миллион еврони ташкил қилмоқда.\n«Монако» яримҳимоячиси Кейта Бальде «Сампдория сафида ижарада тўп суради. Бу ҳақида Италия клуби расман хабар берди. 25 ёшли футболчининг бир йиллик ижара қиймати 1 миллион евродан иборат. Шунингдек, бир йилдан кейин сенегаллик вингерни 12 миллион еврога сотиб олиш ҳуқуқи ҳам «Сампдория»га тегишли бўлади.\n«Челси»га «Ницца»дан эркин агент сифатида ўтган 21 ёшли марказий ҳимоячи Маланга Сарр яна Франция чемпионатига ижарага берилиши кутилмоқда, деб ёзади Telefoot Chaine. «Сент Этьен» «Лестер»га ўтган Уэсли Фофананинг ўрнини босувчи сифатида Саррни кўрмоқда.\nTF1 хабарига кўра, «Лидс» Микаэл Кюизанс борасида «Бавария» билан келишувга эришди. 21 ёшли ҳавбек учун инглизлар 20 миллион евро тўлайди. Ёш француз бугун тиббий кўрикдан ўтгач, трансфер расман эълон қилинади.\nАдриан Сильва «Лестер»дан «Сампдория»га ўтишга яқини турибди, деб ёзмоқда Sky Sport Italia. Икки йил олдин Португалиядан келган Сильва «Лестерда ишлари юришмагач, «Монако»га ижарага берилганди. Ўтган мавсумда 31 ёшли футболчи Франция чемпионатида 22 ўйинда майдонга тушди ва 2 голга ҳаммуаллифлик қилди.\n«Арсенал» чап қанот ҳимоячиси Сеад Колашинац яна Бундеслигага қайтмоқда, деб ёзди Германиянинг Bild нашри. Трансфер суммаси тахминан 10 миллион еврони ташкил қилади. Ҳозирда келишувнинг сўнгги деталлари устида музокаралар давом этмоқда.\nTelefoot Chaine хабарига қараганда, «Наполи» «Лилль» марказий яримҳимоячиси Бубакари Сумарени сотиб олиш устида иш олиб боряпти. 21 ёшли футболчи учун италияликлар 30 миллион евродан воз кечишга тайёр. «Янги Погба» деб эътироф этилаётган Сумарега аввалроқ «Манчестер Юнайтед» ва «Интер» клублари қизиқиш билдираётганди.\n«Саутҳэмптон» «Брест» билан таянч яримҳимоячиси Иброҳим Диалло бўйича келишувдан умид қилмоқда, деб ёзади L'equipe. Иқтидорли футболчи учун инглизлар турли бонуслар билан биргаликда 15 миллион евро тўламоқчи. «Саутҳэмптон» шунингдек, «Тулуза»дан Иброҳим Сангарени сотиб олишга уринганди, аммо якунда футболчи «ПСВ» билан шартнома имзолади.\nЯпониялик футболчи Такехиро Томиясу «Милан» аъзосига айланиши мумкин. Sky Sport Italia нашри хабарида ёзилишича, Уэсли Фофана учун курашда муваффақиятсизликка учраган миланликлар «Болонья»нинг 21 ёшли ҳимоячисига эътибор қаратди. Трансфер суммаси 25 миллион евро атрофида бўлиши тахмин қилинмоқда.\nЯқиндагина «Барселона» сафида ўйнаб юрган Кевин Принс Боатенг фаолиятини Б-Сериясида давом эттиради. Ганалик футболчи «Монца» клуби билан мавсум охиригача шартнома имзолади.\nMundo Deportivo хабарига қараганда, Александр Зинченконинг агентлари футболчини «Барселона»га таклиф қилиб кўришган. Ҳали испанлардан жавоб бўлганича йўқ, аммо «Манчестер Сити»да асосий таркибдан муқим ўрин ололмаётган ҳимоячи бошқа вариантларни кўриб чиқаётган бўлиши мумкин. Пеп Гвардиола Зинченконинг позициясида Менди ва Канселуга кўпроқ имконият беряпти.\nИнқироз ўз йўлига, аммо машҳур футбол агенти Жорже Мендешнинг жорий трансфер ойнасидаги даромади 20 миллион еврога яқинлашди. «Манчестер Сити ва «Бенфика» ўртасидаги Диаш-Отаменди рокировкасидан ҳар икки футболчининг агенти ҳисобланган Мендеш 8,3 миллион евро ишлади. Бундан ташқари, у Нелсон Семеду трансферидан 3 миллион евро, Фабио Сильванинг яна ўша «Вулверҳэмптон»га ўтишидан 4 миллион евро улушга эга бўлган. Диего Жотанинг «Ливерпуль»га ўтиши эса Мендешга 4,4 миллион евро келтирган. Трансфер ойнасининг энг қизғин палласи энди яқинлашаётгани эътиборга олинса, ушбу агентнинг даромади яна ошиши мумкин.


- Май 01, 2017\nИмом Нававий «Саҳиҳи муслим» китобининг шарҳида шундай келтирадилар: «Албатта, Аҳли сунна вал жамоа уламолари Аллоҳ таолони кўриш мумкинлигини таъкидлайдилар. Шунингдек улар бу ҳодисанинг охиратда бўлишига ҳам ижмо қилганлар. Аллоҳ таолони фақатгина мўминлар кўрадилар, кофирлар эмас. Бидъат аҳли бўлган баъзи тоифалар – мўтазилалар, хаворижлар ва баъзи муржиалар Аллоҳ таолони махлуқотларидан ҳеч бири кўрмайди, бу ақлга тўғри келмайдиган иш дейдилар. Аммо уларнинг бу қарашлари очиқ-ойдин хато ва жоҳилликдир. Китоб ва суннатда, саҳобалар ва улардан кейинги уламоларнинг ижмоларида Аллоҳ таолони охиратда кўриш собит эканига далиллар етарличадир. Бу ҳақда йигирмага яқин саҳобалар томонидан Пайғамбаримиз соллаллоҳу алайҳи васалламдан ҳадислар ривоят қилинган. Кўплаб аҳли сунна мутакаллим уламоларининг адашган тоифаларга берган жавоблари ҳам машҳурдир. Аллоҳ таолони бу дунёда кўриш мумкинлиги ҳам хабарларда келган. Лекин мутакаллим уламоларнинг жумҳури Аллоҳ таоло дунёда кўрилмаслигини таъкидлайдилар».\nМутакаллим уламолардан Нажмиддин Умар Насафий роҳматуллоҳи алайҳ ўзларининг «Ақоиди Насафий» матнларида бу борада шундай келтирадилар: «Аллоҳ таолонинг бандаларига кўриниши ақлан жоиз, нақлан вожибдир. Ҳа, охират диёрида мўминларнинг Аллоҳ таолони кўришларини тасдиқловчи самъий далиллар келгандир. Бас, бирор маконда бўлмасдан, бирор муқобил тарафда бўлмасдан, ёки нурга чулғанмасдан, ёки кўрувчи билан Аллоҳ таоло ўртасида масофа собит бўлмасдан кўринади».\nАллоҳ субҳанаҳу ва таоло Қуръони каримда шундай марҳамат қилади: «У кунда чиройли юзлар бор. Ўз Роббисига назар солувчилар». (Қиёмат сураси 22 23-оятлар)\nМўминлар Жаннатга киргач,уларга кўзлар кўрмаган ва қулоқлар эшитмаган сон-саноқсиз неъматлар берилади. Ўша неъматларнинг энг улуғи Аллоҳ таолога назар солиш ҳисобланади. Бандалар Аллоҳ таолони шаклсиз, идроксиз ва бирор тимсолсиз кўрадилар. Бу ҳақда Сўфи Оллоҳёр бобомиз ўз байтларида шундай келтирганлар:\nЯъни инсоннинг кўнглида Аллоҳ таолонинг қандайлиги тўғрисида қандай фикр ўтса ҳам, унинг кўзига қандай улуғвор нарса кўринса ҳам Аллоҳ таоло барчасидан бошқа бўлган, олий ва буюк Зотдир.\nИдроксиз кўриш деганда эса кўрилган нарсани тасвирлаб бера олмайдиган, унинг қандайлигини тушунтириб бера олмайдиган ҳамда ёдида сақлаб қола олмайдиган даражада кўриш маънолари тушунилади. Шу маънода мўминлар Аллоҳ таолонинг жамолига шаклсиз, идроксиз ва бирор тимсолсиз равишда назар ташлайдилар.\nКофирлар эса ўша кунда Аллоҳ таолони кўришдан тўсиладилар. Бу ҳақида Қуръони каримда қуйидагича хабар берилган: «Йўқ!!! Албатта, улар ўша кунда ўз Роббиларини кўришдан тўсилурлар» (Мутоффифин сураси 15 оят).\nИмом Шофеъий роҳматуллоҳи алайҳ: «Ушбу оятда мўминларнинг Аллоҳ таолони кўришларига далил бор»,-деганлар.\nИмом Молик роҳматуллоҳи алайҳ: «Унинг душманлари тўсилган ва Уни кўра олмаганларидан кейин, Ўзининг дўстларига тажаллий (Ўзини намоён) қиладики, У Зотни кўрадилар»,-деганлар.\nЖарир ибн Абдуллоҳ розияллоҳу анҳудан ривоят қилинади: “Бизлар Набий соллаллоҳу алайҳи васалламнинг ҳузурларида эдик, у зот тўлин ой кечасида ойга назар солдиларда: «Сизлар яқинда Роббиларингизни бу ойни кўргандек кўрасизлар, Уни кўришда қийналмайсизлар, агар қуёш чиқишидан олдин ва ботишидан олдин намозга куч сарфлашга қодир бўлсаларингиз, албатта, уни адо қилинглар»,-дедилар”. (Муттафақун алайҳ)\nРасулуллоҳ соллаллоҳу алайҳи васалламнинг «Бу ойни кўргандек кўрасизлар» дейишлари кўриладиганни кўриладиганга ўхшатиш эмас, балки кўришни кўришга ўхшатишдир. Аллоҳ таолони кўришни ойни кўришга ўхшатишда икки хил маъно бор:\nТўлин ой кечасида ойни кўриш тўғрисида ҳеч қандай шак-шубҳа бўлмайди.\nОйни кўришда кўрувчилар қанча кўп бўлишларидан қати назар ҳеч бир машаққатсиз барчалари баравар кўраверадилар.\nАбу Ҳурайра розияллоҳу анҳудан ривоят қилинади: “Баъзи одамлар: «Эй Аллоҳнинг Расули, қиёмат куни Роббимизни кўрамизми?»,- дейишди. Шунда Расулуллоҳ соллаллоҳу алайҳи васаллам: «Тўлин ой кечасида ойни кўришда бир-бирингизга зиён-заҳмат еткизасизларми?»,-дедилар. Улар: «Йўқ, эй Аллоҳнинг расули», дейишди. У зот соллаллоҳу алайҳи васаллам: «Булут йўқ кунда қуёшни кўришда бир-бирингизга зиён-заҳмат еткизасизларми?», дедилар. Улар: «Йўқ», дейишди. У зот соллаллоҳу алайҳи васаллам: «Албатта, сизлар У Зотни ана шундай кўрасизлар»,-дедилар. (Имом Бухорий ва Имом Муслим ривоят қилишган)\nАллоҳ таолони тушда кўриш борасида эса қуйидаги ривоятлар келган. Албатта, бу кўриш ҳам оддий кўз билан эмас, балки қалб кўзи билан бўлади:\nИмом Аъзам роҳматуллоҳи алайҳ Аллоҳ таолони тушларида юз марта кўрганликлари ривоят қилинган.\nТаъбир берувчиларнинг имоми Муҳаммад ибн Сийрин шундай деганлар: «Ким Аллоҳ таолони тушида кўрса, Жаннатга киради ва ғам-ташвишларидан халос бўлади».\nИмом Аҳмад роҳматуллоҳи алайҳ шундай деганлар: “Аллоҳ субҳанаҳу ва таолони тушимда кўрдим ва ибодатларнинг энг афзали ҳақида сўрадим. Шунда Аллоҳ таоло «Қуръонни тиловат қилиш».- деди”.\nРивоят қилинганки, Ҳамза Қори роҳматуллоҳи алайҳ тушларида Аллоҳ субҳанаҳу ва таолонинг Ўзига Қурънни бошидан то охиригача ўқиб берганлар.\nАллоҳ таоло барчамизга жамолини кўришлик бахтини насиб этсин. Омин.\n6310 марта ўқилди\nДругие материалы в этой категории: « Аллоҳни зикр этганларни фаришталар дуо этади\tСоғлом ақиданинг мўмин ҳаётидаги аҳамияти »


Омир Бекали Хитойда қамалган ота-онасининг суратларини кўрсатмоқда. Олмаота\nHuman Rights Watch (HRW) ташкилоти Хитой расмийларини мамлакатдаги мусулмон уйғурлар ҳуқуқларини “оммавий ва систематик тарзда“ поймол қилишда айблади.\nТашкилотнинг 10 сентябрь куни эълон қилинган ҳисоботида Шинжон-Уйғур мухтор районида Хитой ҳукумати маҳаллий аҳолини “ўзбошимчалик билан қўлга олаётгани, қийноққа тутаётгани ва таҳқирлаётгани“ айтилади.\nБМТнинг Ирқий камситишни бартараф этиш бўйича қўмитаси 10 августда Хитойда этник уйғурлар аксилэкстремизм марказларида ушлаб турилгани, миллионлаб одам “қайта тарбиялаш лагерларига” юборилаётганини таъкидлаган эди. Қўмита бу ҳолатни улкан “қуролсизлантириш лагерига“ қиёслади.\nHRW ҳисоботида ташкилотининг Хитой бўйича директори Софи Ричардсон Хитой ҳукумати Шинжонда мамлакатда узоқ пайтдан бери кузатилмаган кўламда инсон ҳуқуқларини бузаётганини таъкидлайди.\n“Шинжонда уйғурлар репрессияси Бирлашган Миллатлар Ташкилоти ҳамда тегишли ҳукуматлар ошиб бораётган таҳқирлашларни тўхтатиш учун Хитойга қарши санкция жорий қила олиш-олмаслигини белгилаб берувчи муҳим синовдир”, дейилади ҳисоботда.\nҲисобот хориж давлатлар ҳукуматларини Хитойга қарши чора кўришга чорлади.\n10 сентябрь куни ўтказилган кундалик матбуот анжуманида Хитой ташқи ишлар вазири Ген Шуанг ҳисоботни шарҳлашдан бош тортиб, HRW Хитойга қарши эканлигини иддао қилди ва ташкилотни фактларни бузиб кўрсатишда айблади.\nВазир Шинжонда кўрилаётган чоралар “барқарорлик, ривожланиш, бирдамлик ҳамда тирикчиликни илгари суришни”, бир вақтнинг ўзида “энтик айирмачилик ҳамда зўравон террор ҳаракатларига барҳам беришни” кўзлашини таъкидлади.\nЖорий йил бошида Қозоғистонга қочиб борган Хитой фуқароси Сайрагул Сауитбай судда ғарбий Хитойда “қайта тарбиялаш лагерлари“ тармоғи мавжудлиги ҳақида кўрсатма берган эди. Сауитбай бу лагерларда минглаб этник қозоқ ушлаб турилганини таъкидлади.\nХитойнинг Шинжон-Уйғур мухтор районида 13 миллионга яқин туркий тилда сўзлашувчи мусулмон яшайди. HRW ҳисоботида Хитой расмийлари уларни мунтазам равишда оммавий жазоларга маҳкум қилаётгани, саёҳат қилишлари ва диний эътиқодларига чекловлар қўйиб, кундалик ҳаётларини тўлиқ назорат қилаётгани айтилади.\nҲисобот Шинжоннинг 58 собиқ турғуни билан ўтказилган суҳбатларга таяниб ёзилган.\nТортиб олинган паспортлар ва “сиёсий қайта тарбиялаш марказлари”. 2018 йил апрель.\n10 сентябрь куни БМТнинг Инсон ҳуқуқлари бўйича олий комиссари Мишель Бачелет жаҳон бўйлаб инсон ҳуқуқлари топталаётганидан хавотир билдирди. Хусусан, комиссар БМТ Инсон ҳуқуқлари кенгаши олдида қилган илк чиқишида Хитойда мусулмонлар таҳқирланаётганига алоҳида тўталиб ўтди.\nБачелет Женевада БМТ Инсон ҳуқуқлари кенгашининг уч ҳафталик йиғини очилиш кунида сўзга чиқиб, Хитойни Шинжон-Уйғур мухтор районида озчиликлар қайта тарбиялаш лагерларига юборилаётгани ҳақидаги иддаоларни текшириш учун кузатувчиларни мамлакатга киритишга чорлади.\nХитой расмийлари бу айбловларни рад этиб, Шинжон районида “катта фожиа” олди олинганини иддао қилиб келади. Уларга кўра, Шинжонда исломий жангарилар ҳамда айирмачилар барқарорликка жиддий таҳдид солади.\nАҚШ Давлат департаменти: Хитойнинг Шинжонида ўн минглаб уйғур ушланган\nШинжон мусулмонларининг ўз боласига Ислом деб ном қўйиши тақиқланди\nШинжонда давлат xизматчилари ва талабаларга рўза тутиш тақиқланди


Маданият вазирининг вазифаси асосан юбилей тадбирларни ўтказишми?\n21:08 / 16.01.2017\n“Бизда болалар спорти, олий спорт маҳорати ва олимпия резервларини ривожлантириш бўйича қудратли база яратилган. Яна қандай база, қўшимча шарт-шароит ва воситалар керак?\nТаъкидлаш керакки, вазир Б.Аҳмедовнинг бугунги мажлисимизга тайёрлаб келган жонсиз ҳисоботи ҳеч қандай танқидга чидамайди. Бу ҳисоботда на таҳлил, на аниқ таклиф бор. Афтидан, айнан шунинг учун ҳам сизнинг маданиятни ривожлантириш соҳасидаги ишларингиз асосан юбилей тадбирларини ўтказиш билан чекланиб қоляпти. Сиз ҳам, ўринбосарларингиз ҳам бу соҳага янгича мазмун киритиб, вазиятни тубдан яхшилашга ҳаракат қилмаяпсизлар”, - деган Ўзбекистон раҳбари.\nШавкат Мирзиёев Баркамол авлод Универсиада


Баҳодир Аҳроров: “Шогирдларимнинг ўз касбига бўлган садоқатини кўриб қувонаман ва улар билан фахрланаман” — Фарғона шифокори\nБугунги кунда тез тиббий ёрдами хизмати фаолиятини янада ривожлантириш, бу борада шифо марказларини замонавий тиббий жиҳозлар, асбоб-ускуналар, керакли дори-дармонлар, автомашиналар билан таъминлаш борасида салмоқли ишлар бажариб келинмоқда. Шунингдек, тизимда меҳнат қилаётган тиббиёт ходимларини малакасини ошириш, тажриба алмашишлари учун қатор имтиёз ва имкониятларнинг яратилаётгани аҳолига тез, ишончли сифатли тиббий ёрдам кўрсатиш борасидаги ишларни юқори босқичга кўтармоқда.\nРеспублика шошилинч тиббий ёрдам илмий маркази вилоят филиалида ҳам бу бўйича тизимли ишлар амалга оширилмоқда. Биргина шифо марказининг 1-жарроҳлик бўлимида ҳам беморларга сифатли тиббий хизмат кўрсатилиб, уларнинг тез орада соғайиб ҳаётга қайтишларига ёрдам берилмоқда. Бўлимда айни пайтда 18 та шифокор врач, 20 та ҳамширалар фаолият кўрсатиб қорин бўшлиғидаги ўткир жарроҳлик операциялари амалга оширилмоқда. Ўт пуфак яллиғланиши, жигар, ошқозон, ичак касалликларини даволаш ишлари олиб бориляпти.\n-Қорин бўшлиғи инсон тана аъзосининг энг муҳим бўғини саналади, унинг бузилиши беморга кўп азият етказади. Шунинг учун ҳам бу касалликларни даволашда шифокордан билим, ва зийраклик талаб этади, — дейди 1-жарроҳлик бўлими мудири Баҳодир Аҳроров. Бу жараёнда нафақат шифокорлар, барча ҳамширалар жиддий масъулият билан ёндашиб меҳнат қилмоқда. Бу бўйича шифохонамизда барча қулайликлар яратилган. Зарурий дори-дармонлар, тиббий жиҳозлар, айниқса, замонавий автомашиналар билан таъминланишимиз, беморларни шифо марказига ўз вақтида етказиб уларни даволашда катта ёрдам бермоқда.\nШуни таъкидлаш жоизки, бўлимизнинг ёш шифокорлари мураккаб жарроҳлик амалиётларини қўрқмасдан бажараётгани диққатга сазовордир. Ана шундай ёш, билимли, касбий кўникмани мукаммал ўзлаштирган шогирдларимизни ҳаттоки айрим хусусий клиникалардан катта маош ва мукофот пуллари ваъдаси билан ишга таклиф этаётганлар ҳам кўп. Бироқ шифокорларимиз ушбу ваъдаларга учмай, ўз ишига профессионал тарзда ёндошиб, астойдил меҳнат қилиб келишмоқда. Улардаги ўз касбига бўлган садоқатни кўриб қувонаман ва улар билан фахрланаман.\nҚайд этилганидек, шифо муассасасида ёш кадрлар малакасини, тажрибасини оширишга муҳим аҳамият қаратиб келинмоқда. Мазкур марказнинг тиббиёт ходимлари қатор кўрик-танловларда фаол иштирок этиб, ғолибликни қўлга киритаётганликларини эътироф этиш лозим. Жумладан 2018 йилда шифохонанинг 1-хирургия бўлими ҳамшираси Нафисахон Абророва Республика шошилинч ҳамшираси кўрик-танловининг вилоят босқичида биринчи ўринни қўлга киритган эди. Маҳоратли ёш ҳамшира Тошкент шаҳрида мазкур танловнинг республика босқичида ҳам фаол иштирок этиб 14 та қатнашчи орасидан учинчи ўринга муносиб деб топилди ва унга диплом ҳамда қимматбаҳо совға тантанали тарзда топширилди.\n-Ушбу танлов биз ёш тиббиёт ходимларини билимимизни, касбий маҳоратимизни янада оширишга пухта замин яратди. Шу билан бирга тажриба алмашишга, дўстлар орттиришга сабаб бўлди, — дейди Нафиса Абророва. Мазкур танловда 4 та шарт асосида беллашиш давомида барча иштирокчилар билими ҳакамлар олдида синовдан ўтказилди. Савол жавоб, эркин мавзу йўналишлари иштирокчилар учун янада қизиқарли ва ҳаяжонларга бой бўлди. Мени бу камтарона меҳнатларимни инобатга олиб ғолибликни туҳфа этишгани ўзи ишимга бўлган муҳаббатимни, куч ғайратимни янада ошишида, тўлиб тошиб меҳнат қилишимга туртки бўлди десам муболаға бўлмайди.\nДарҳақиқат, юртимизда тиббиёт соҳасида амалга оширилаётган ишлар, аҳоли саломатлигини сақлашдек масъулиятли, машаққатли ва шарафли касб эгаларининг меҳнати самарасини яққол намоён этаверади\n← Янги йилда заҳарланиш осон бўлган маҳсулотлар билан танишинг\nАлишер Шодмонов: «Шифокорларнинг маоши юқори бўлиши керак» →\nЮртимизда “Тиббиёт посбонлари” фаолияти тажриба тариқасида йўлга қўйилди\n25.02.2019 fsh.uz 373\n31.03.2019 fsh.uz 443\n11.06.2019 fsh.uz 343\n04.08.2020 fsh.uz 18\nФарғона вилояти юқумли касалликлар шифохонаси ҳамшираси Узейнахон Юнусова ҳам юксак мукофотга сазовор бўлган ҳамкасбларимиздан бири. У II-даражали «Саломатлик» ордени билан тақдирланди.\n28.07.2020 fsh.uz 26\n06.06.2020 fsh.uz 130\n07.04.2020 fsh.uz 387\n06.03.2020 fsh.uz 163\n23.11.2019 fsh.uz 334\n21.11.2019 fsh.uz 265\n14.11.2019 fsh.uz 300\n14.11.2019 fsh.uz 361\n26.07.2020 fsh.uz 126\n22.05.2020 fsh.uz 90\n06.03.2020 fsh.uz 1 255\n04.03.2020 fsh.uz 1 918\n02.03.2020 fsh.uz 187\n01.02.2020 fsh.uz 370\n23.01.2020 fsh.uz 410\n10.01.2020 fsh.uz 255\n10.01.2020 fsh.uz 421\n03.01.2020 fsh.uz 573\n27.12.2019 fsh.uz 258\n25.12.2019 fsh.uz 614\n14.12.2019 fsh.uz 442\n18.10.2019 fsh.uz 338\n11.09.2019 fsh.uz 727\n05.09.2019 fsh.uz 603\n10.08.2019 fsh.uz 1 092\n24.03.2019 fsh.uz 644


Давлат идораларига кадрлар танланиш жараёни шаффофми? - zarnews.uz\nДавлат идораларига кадрлар танланиш жараёни шаффофми?\n2020 йилда давлат фуқаролик хизматчилари вакант лавозимлари учун ягона очиқ порталида танлов эълон қилиниб, 44 та ғолиб аниқланган ва ишга жойлаштирилган.\nВилоят матбуот уйида Ўзбекистон Республикаси Президенти ҳузуридаги давлат хизматини ривожлантириш агентлиги вилоят филиали вакиллари иштирокида оммавий ахборот воситалари ходимлари учун матбуот анжумани бўлиб ўтди.\n2020 йил давомида агентлик томонидан амалга оширилган ишлар ҳамда давлат фуқаролик хизматчилари вакант лавозимларига ягона очиқ портал орқали ўтказилган танловлар натижалари бўйича ўтказилган анжуманда агентлик вилоят бўлими раҳбари Рустам Қобилов мавзу юзасидан ахборот берди.\n- Бугунги кунда агентликнинг ҳудудий филиали ходимларни бошқариш ва инсон ресурсларини ривожлантиришга инновацион услубларни жорий этиш соҳасида бир қатор ишларни амалга ошириб келмоқда, - деди Р.Қобилов. - Хусусан, “Давлат фуқаролик хизматчилари вакант лавозимлари ягона очиқ портали” - vacancy.argos.uz сайти орқали танловлар ўтказиб келинмоқда. Хусусан, Самарқанд вилояти бўйича портал орқали 180 марта эълонлар берилган бўлиб, шундан 128 таси бўйича жараёнлар якунланган. Ўтказилган танловларда 44 та ғолиб аниқланган ва 81 ҳолатда танлов ғолиблари аниқланмаганлиги, яъни аризачилар тегишли талабларга жавоб бермагани туфайли қайта эълонга берилган.\nУшбу эълонлар давомида фуқароларимиздан жами 1 554 та ариза келиб тушди, шундан 571 тасининг мутахассислиги малака талабларига жавоб берган. Уларнинг 185 нафари тест синовларидан ўтиб, суҳбат босқичига таклиф этилган. Ҳозирча вилоятдаги 17 та бошқарма, ташкилот ҳамда 5 туман ҳокимлиги агентлик орқали кадрлар танлаш имкониятига эга. Келгусида барча давлат идораларини қамраб олишни режалаштирганмиз.\nШунингдек, агентлигимиз томонидан бошқарув идоралари раҳбарларининг функционал вазифаларини бажариш натижаси бўйича монтиронг натижалари ҳам яқин кунларда кенг жамоатчиликка тақдим этилади. “Келажак лидерлари” лойиҳаси бўйича клуб ташкил этилиши режалаштирилган. Айни кунгача ушбу клуб аъзолигиги 500 дан зиёд аризалар келиб тушган.\nМатбуот анжумани давомида журналистлар агентлик фаолияти бўйича ўзларини қизиқтирган саволларга жаоб олди.\nУй-жойимни кадастр қилишим керак?\nКадрлар захираси қандай шакллантирилади?\nКадрлар сифатига баҳо беринг! Сизнинг фикрингиз инобатга олинади


ЎзА - Тошкентда Ўзбекистон – АҚШ савдо форуми бўлиб ўтди\nТошкентда Ўзбекистон – АҚШ савдо форуми бўлиб ўтди\n01.02.2017 15:49 Чоп этиш версияси\nПойтахтимиздаги Халқаро ҳамкорлик марказида Америка – Ўзбекистон савдо палатасининг навбатдаги мажлиси бўлиб ўтди.\nМамлакатларимиз ўртасидаги ўзаро савдо айланмаси йил сайин ошиб бормоқда. 2016 йилда ўзаро товар айирбошлаш ҳажми 454 миллион долларни ташкил қилди. Мамлакатимизда америкалик сармоядорлар билан ҳамкорликда тузилган қўшма корхоналар фаолият кўрсатмоқда, АҚШ фирма ва компаниялари юртимизда ваколатхоналарини очган. Улар автомобилсозлик, нефть-кимё, тўқимачилик ва енгил саноат, озиқ-овқат саноати, қурилиш материаллари ишлаб чиқариш, савдо ва хизмат кўрсатиш каби соҳаларга ихтисослашган.\nЎзбекистон билан АҚШ ўртасидаги ўзаро манфаатли савдо-иқтисодий алоқаларнинг кенгайишида Америка – Ўзбекистон савдо палатаси муҳим ўрин тутади. 1993 йили ташкил этилган ушбу палата икки мамлакат ўртасидаги савдо-сармоявий алоқаларни ривожлантириш мақсадида кўнгилли асосда тузилган ноҳукумат нотижорат ташкилотдир. Унга аъзо компаниялар хедж фондлардан тортиб юридик фирмалар, қишлоқ хўжалиги корхоналари, меҳмонхоналар ва интернет хизмати провайдерларигача бўлган турли бизнес жабҳаларида фаолият юритади.\nАмерика – Ўзбекистон савдо палатасининг асосий мақсади АҚШ фирма ва компанияларини Ўзбекистон иқтисодиётининг турли тармоқларига жалб этиш, хусусан, мамлакатимиздаги сармоявий муҳит билан уларни яқиндан таништириш баробарида, инвестиция киритиш ва ҳамкорликда истиқболли қўшма лойиҳаларни амалга оширишга чорлаш, тадбиркорларнинг бизнес режаларини қўллаб-қувватлашдан иборат.\nАмерика – Ўзбекистон савдо палатаси раиси Кэролин Лэмм Ўзбекистонда макроиқтисодий барқарорлик ҳамда ялпи ички маҳсулот ўсишининг юқори суръати таъминланаётганини алоҳида қайд этди.\n– Ўзбекистон билан ўзаро самарали ҳамкорлик мамлакатларимиз халқлари манфаатларига хизмат қилаётир, – деди К.Лэмм. – Мамлакатдаги барқарор вазият, юксак макроиқтисодий кўрсаткичлар ва юқори малакали кадрлар Ўзбекистонга хорижий сармоя киритиш истаги ва имкониятларини тобора оширмоқда. Анжуманда иштирок этган Америка компаниялари Ўзбекистон билан ўзаро сармоявий ва савдо-иқтисодий ҳамкорликни ривожлантиришдан манфаатдор. Мазкур мажлис натижалари икки томонлама фаол ва истиқболли ҳамкорликни янада мустаҳкамлашга хизмат қилади.\n– Қишлоқ хўжалиги, қурилиш, кончилик каби соҳаларда фойдаланиладиган техника воситалари ва машиналар ишлаб чиқаришга ихтисослашган компаниямиз Ўзбекистонда 2001 йили ўз фаолиятини бошлаган, – деди “Катерпиллар” компаниясининг Европа ва МДҲ мамлакатлари бўйича директори С.Беркебиле. – Компаниямизнинг Тошкент, Зарафшон ва Қаршидаги филиалларида ишлаб чиқарилаётган асбоб-ускуналар учун зарур кўплаб бутловчи қисмларни Ўзбекистондан олмоқдамиз. Мамлакатингиздаги ижтимоий ва иқтисодий омиллар ишлаб чиқариш жараёнининг такомиллашишига, фаолиятимизнинг жадал ривожланишига катта ҳисса қўшмоқда. Ўзбекистондаги бизнесимизни янада кенгайтиришдан манфаатдормиз.


Қосим-Жўмарт Тўқаев трансмиллий компаниялар раҳбарлари билан учрашди - Номадлар,Турклар,Қозоқ одатлари ва анъаналари,Қозоғистон табиати | QazaqTV\nҚосим-Жўмарт Тўқаев трансмиллий компаниялар раҳбарлари билан учрашди\nХорижий инвесторлар кенгашининг 34-йиғилиши арафасида Қосим-Жўмарт Тўқаев қатор трансмиллий компаниялар раҳбарлари билан учрашди. Chevron корпорацияси вице-президенти Жеймс Жонсон билан суҳбатда Тенгиз конини кенгайтириш мўлжалланган ҳудудда қурилиш-монтаж ишларини жадал тугатиш масаласи кўтарилди. Шу билан бирга, Chevronнинг Қозоғистонда атроф муҳитни муҳофаза қилиш ва маҳаллий маҳсулот улушини кенгайтиришга қаратилган бевосита инвестициялар жамғармаси муаммолари муҳокама қилинди.\nКанаданинг Cameco уран компанияси президенти Тимоти Гитцел ва Condor Petroleum раҳбари Дон Стрю билан суҳбатда Қозоғистонда бевосита инвестициявий лойиҳаларни рўёбга чиқариш масаласи муҳокама қилинди. Шу жумладан, Cameco президенти Қосим-Жўмарт Тўқаевга уран компаниясининг режалари ҳақида гапирди. Condor Petroleum президенти эса суюлтирилган табиий газ чиқарувчи модуль заводлар қурилиши ҳақида маълумот берди.


Евро-2020 саралашининг топ-5 тўпурарлари билан танишинг! - Offside.uz – Offside'да бўлинг, офсайдда қолманг!\nЕвро-2020 саралашининг топ-5 тўпурарлари билан танишинг!\nХарри Кейн терма жамоалар миқёсида ҳам тўпурарлик қилмоқда.\nЕвро-2020 саралаш босқичида Англия Косовони 4:0 ҳисобида мағлуб этди ва мезбонлар ҳужумчиси Харри Кейн учрашувнинг 79-дақиқасида ўз ҳисобига гол ёздириб қўйди.\nБу, Кейннинг саралаш босқичидаги 12-голи бўлди. Кейин Исроиль термаси ҳужумчиси Эран Захави ва Португалия форварди Криштиану Роналду (ҳар иккисида 11тадан гол) ни ортда қолдириб, якка пешқадамга айланиб олди.\nОлдинда, Исроиль термасининг Шимолий Македонияга қарши баҳси бор. Шу туфайли, Захавида Кейнни ортда қолдириш имконияти бор.\nЕвро-2020 саралаш босқичининг тўпурарлар рўйхати:\n1) Харри Кейн (Англия) - 8 та ўйин, 12 та гол ва 5 та ассистлик\n2) Эран Захави (Исроиль) - 9 та ўйин, 11 та гол ва 1 та ассистлик\n2) Криштиану Роналду (Португалия) - 8 та ўйин, 11 та гол\n4) Александр Митрович (Сербия) - 8та ўйин, 10 та гол\n5) Артём Дзюба (Россия) - 9 та ўйин, 9 та гол ва 5 та ассистлик\n5) Тэму Пукки (Финляндия) - 9 та ўйин, 9 та гол\n18/11, 00:20 0


Жо Байденнинг инаугурацияси арафасида Вашингтонга 15 минг аскар жойлаштирилди\nАҚШнинг сайланган президенти Жо Байденнинг инаугурациясига тайёргарлик кўриш чоғида Америка ҳарбий кучлари Вашингтонга келишда давом этмоқда.\nКапитан ўзи ўқиган мактабга китоблар туҳфа қилди\n— Мамлакатимиз мустақилликка эришган 1991 йилда шу мактабнинг биринчи синфига қадам қўйганман, — дейди у. — Бу ерда олган билимларим, устозларим тавсияси асосида ўқиган китобларим менга ҳаётдан ўз ўрнимни топишимда жуда асқатди. Шу боисдан Ватан ҳимоячилари куни арафасида қадрдон мактабимга...\nНукусда Сафарбарлик чақирув резерви батальони биноси фойдаланишга топширилди\nТантанали тадбирда Шимоли-ғарбий ҳарбий округ қўшинлари қўмондони полковник Фарҳоджон Шерматов ҳарбий хизматчиларни яқинлашиб келаётган байрам — Қуролли Кучларимиз ташкил топганининг 29 йиллиги ва Ватан ҳимоячилари куни билан табриклаб, сўнгги йилларда умумхалқ байрамлари арафасида ҳарбий хизматчилар ва ҳарбий пенционерларга янги қурилаётган...\nБугунги Қуролли Кучларимиз беш йил олдинги армия эмас – Президент\nШавкат Мирзиёев меҳнат таътилидан қайтди. Давлат раҳбари Жиззахда\nҚарши ҳарбий госпиталида телемедицина йўлга қўйилди\nВатан посбони бўлиш улуғ ва шарафли ном. Ўз она юртини жонидан ҳам ортиқ кўрадиган, киндик қони тўкилган муқаддас тупроғини кўз қорачиғидек асрашни ўзи учун фарзандлик бурчи деб биладиган мард ва жасур ўғлонларимиз бу масъулият вазифани сидқидилдан адо этиб келишмоқда. Сарҳадларимизнинг...\nНуристон дала-ўқув майдонида ўқув-тактик машғулотлар ўтказилди\nТинч ва осуда ҳаётимиз бардавомлиги юртимиз сарҳадларини кўз қорачиғидек асраётган, мард ва жасур ҳарбий хизматчиларимизнинг саъй-ҳаракатлари билан чамбарчас боғлиқ. Зотан, мамлакатимиз Мудофаа қудратини юксалтириш, ҳарбий хизматчилар учун қулай имкониятлар яратиш борасида олиб борилаётган изчил ислоҳотлар ўзининг амалий натижасини бермоқда. Хусусан,...\nҲарбийларга байрам туҳфаси\nМазкур қарор асосида ҳар йили Ватан ҳимоячилари байрами арафасида ҳарбий хизматчилар учун қурилган уй-жойларни фойдаланишга топшириш анъанага айланган. Жорий йилда ҳам ўн беш нафар ҳарбий хизматчи ҳамда Миллий гвардия ходимларининг ўн беш нафари Навоий шаҳридаги 18-кичик даҳада ўз хонадонига эга...\nShowing 1-19 of 484 items.


Греция президенти умумхалқ референдумини ўтказиш ҳақидаги фармонини имзолади\n17:05 / 29.06.2015\nГреция президенти Прокопис Павлопулос 5 июль куни хориждан кредит олиш масаласи бўйича умумхалқ референдуми ўтказиш тўғрисида фармон имзолади. Бу фармон матни "Ҳукумат газетаси"да эълон қилинди ва кучга кирди.\nФармонда айтилишича, овоз бериш жараёни 2015 йилнинг 25 январида бўлиб ўтган парламент сайлови учун тузилган комиссия таркибидаги сайлов участкаларида ўтказилади.\nОвоз бериш бошлангунича сайловчиларнинг танловига таъсир кўрсатувчи воситалардан фойдаланиш, материалларни ошкор қилиш тақиқланган.\n27 июнь куни мамлакат бош вазири Алексис Ципрас 5 июль куни шу масала хусусида умумхалқ референдуми ўтказилиши ҳақидаги ўз қарорини эълон қилганди.\nУнга кўра, греклар ўз овозлари орқали Грециянинг ташқи қарзини тўлаш учун ЕИ томонидан кредит берилишига ўз муносабатини ифода этишади.\n"ЕИнинг бу таклифи европача қадриятларига терс ҳолда тенглик ҳуқуқининг бузилишидир. Улар бутун бир халқни шарманда қилиш ниятларини кўрсатишди. Биз бу ультиматумга ўз суверентитетимиз асосида жавоб беришимиз керак", дейди Ципрас.


Виртуал қабулхона Боғланиш Мақолалар мазкур саъна бўйича сараланган: Среда, 14 Октябрь 2015\tПодписаться на этот канал RSS\nСреда, 14 Октябрь 2015 13:49\tМаҳалла — фуқаролик жамиятининг муҳим таянчи\tМаҳалла азалдан тарбия, маърифат ва маънавият ўчоғи, миллий қадриятлар ҳамда халқимизнинг турмуш ва тафаккур тарзини шакллантирувчи маскан сифатида эътироф этиб келинади.\nБатафсил ...\tСреда, 14 Октябрь 2015 13:47\tҲамкорлик янада мустаҳкамланади\tПойтахтимизда Ўзбекистон ва Хитойнинг Шаньси провинцияси ишбилармон доиралари иштирокида бизнес-форум ҳамда кооперация биржаси бўлиб ўтди.\nБатафсил ...\tСреда, 14 Октябрь 2015 13:46\tАкциядорлик жамиятлари фаолияти такомиллашмоқда\tШу кунларда Олий Мажлис Қонунчилик палатаси қўмиталарида ижтимоий-иқтисодий ислоҳотларни янада такомиллаштиришга қаратилган бир қатор долзарб қонун лойиҳалари юзасидан муҳокамалар бўлиб ўтмоқда.\nБатафсил ...\tСреда, 14 Октябрь 2015 13:44\tСармоялар — иқтисодиёт тармоқларига\tМаълумки, инвестициялар иқтисодиётни ривожлантиришнинг муҳим омилларидан бири бўлиб, ижтимоий-иқтисодий соҳалардаги истиқболли лойиҳаларни амалга оширишда молиявий асос бўлиб хизмат қилади.\nБатафсил ...\tСреда, 14 Октябрь 2015 13:44\tФаровон турмуш асоси\tСурхондарё вилоятида тадбиркорликни ривожлантиришга қаратилаётган эътибор туфайли оилавий бизнес кенг қулоч ёзмоқда. Бу, ўз навбатида, кўплаб янги иш ўринлари ташкил этиш ҳамда аҳоли турмуш фаровонлигини оширишга хизмат қилаётир.\nБатафсил ...\tСреда, 14 Октябрь 2015 13:33\tСаноатбоп тола истиқболли навдан олинади\tЖаҳон бозорида Ўзбекистон пахта толасининг нуфузи кундан-кун ортиб, тобора харидоргир бўлиб бормоқда.\nБатафсил ...\tСреда, 14 Октябрь 2015 13:32\tЧирой очаётган хиёбонлар\tДам олиш кунларида сўлим боғ ва хиёбонларда маданий ҳордиқ чиқаришнинг гашти ҳам, завқи ҳам бўлакча. Қувонарлиси, юртимиз аҳолиси ва меҳмонлари учун ана шундай шарт-шароитлар яратишга алоҳида эътибор қаратилмоқда.\nБатафсил ...\tСреда, 14 Октябрь 2015 13:18\tГаров ва кредит\t— Тадбиркорликка қизиқаман. Табиийки, ушбу фаолият билан шуғулланиш учун маълум миқдорда маблағ керак бўлади. Аммо ўзимда бунга имконият йўқ. Банкдан кредит олиш учун эса гаровга қўйиладиган мол-мулкка эга эмасман.


Давлат тўнтариши рақамларда: Эрдўғанни ағдаришга уриниш Туркияга қанчага тушди?\n10:58 / 05.08.2016\n3 ҳафта аввал, 16-июль куни Туркияда амалга оширилган давлат тўнтаришига уриниш мамлакатга қанчага тушганига Россиянинг РИА Новости агентлиги ойдинлик киритишга ҳаракат қилиб кўрди.\nПрезидент Ражаб Тойиб Эрдўғанга қарши исён юзлаб одамларнинг ўлимига сабаб бўлди. Молиявий зарарлар эса миллиардлаб долларни ташкил этмоқда. Исённинг яна бир катта талофати кадрлар масаласидир. Ғаразгўйларнинг асосий макони ҳисобланган армиядан тортиб бошқа барча маъмуриятларда ҳам\nтозалаш ишлари ўтказилмоқда.\nТуркия ҳукумати маълумотларига ҳарбий исёнда 246 нафар фуқаро ҳалок бўлган. Икки мингдан ортиқ одам жароҳатланган. Қайд этиш лозимки, давлат тўнтариши ташкилотчилари томонида ҳалок бўлганлар бу ҳисобга киритилгани йўқ.\nМамлакат иқтисодиётига жиддий зарар етган. "Агар биз барча самолётлар, вертолётлар, қуроллар, бомбалар ва (вайрон бўлган) биноларни ҳисобласак, уларнинг таннархи камида 300 миллиард лир (100 миллиард доллар) бўлса керак", — деган Туркия савдо ва божхона вазири Булент Туфенкчи.\nТуркияда давлат тўнтаришига уринишдан сўнг, ҳибсга олишлар тўлқини бошланиб кетди. Июль ойи охирига кўра, ушланганларнинг сони 25 мингдан ортиб кетган. ИИВ Эфкан Алининг сўзларига кўра, исёндан сўнг 26 мингга яқин киши ушланган, деб хабар қилган Anadolu агентлиги. Улардан 10 мингга яқини ҳибсда сақланмоқда.\nБундан ташқари, мамлакат ҳукумати кўрсатмаси билан, 74562 кишининг паспорти бекор қилинган. Улар эндиликда мамлакатни тарк эта олишмайди.\nГенераллар сафи эса, тенг ярмига тозаланган. Ҳарбий исёндан сўнг, 163 генерал ва адмирал қўлга олинган — улар умумий ҳарбий мулозимларнинг ярмини ташкил этади. Умуман, Resmi Gazete нашрига кўра, 1684 нафар офицер вазифасидан озод этилган.\nАйтиш жоизки, Туркия армияси йириклиги бўйича НАТОда иккинчи, Европада биргина Россиядан кейинги ўринда туради. 2014-йилги маълумотга кўра, унинг сафида 610 минг киши бўлган. Ундан кейин келувчи Франция ва Британия армиясида ҳарбий хизматчилар сони 3 баравар камдир.\nУмуман, мамлакат бош вазири Бинали Йилдиримнинг сўзларига кўра, давлат тўнтаришига оид суриштирув ишлари доирасида 58611 киши вазифасидан озод этилган. Anadolu агентлиги бу борада 66 мингдан ортиқ киши деган рақамни келтиради. Энг кўп ишидан маҳрум бўлганлар таълим соҳасига тўғри келади. 43 мингга яқин киши. Бундан ташқари, 1669 та таълим муассасаси ва тураржойларни ёпиш тўғрисида кўрсатма берилган, деб хабар қилган эди Haberturk телеканали.\nИИВ сафидан 8,8 минг ходим, соғлиқни сақлаш соҳасидан 5,6 минг хизматчи, молия вазирлигидан 1,5 минг киши вазифасидан озод этилган. Дин ишлари қўмитасининг 1,1 минг нафар ходими ишдан бўшатилган. Мудофаа, энергетика, ижтимоий ҳимоя, қишлоқ хўжалиги, транспорт вазирликларининг ҳар биридан мингга яқин ходимлар ҳайдалган. Туркия ТИВнинг 88 нафар хизматчиси ҳам шулар қатори бошқа иш қидиришга мажбур бўлмоқда.\nИсёнга уриниш ОАВ сафида ҳам кенг қамровли тозалаш ишлари ўтказишга олиб келди. Туркия ҳукумати 3та ахборот агентлигини ёпишга буйруқ берган, 16 телеканал, 23 та радиостанция, 45та газета ва 15та журналнинг ҳам фаолияти тўхтатилди. 20 дан ортиқ янгиликлар сайтига кириш тўсиб қўйилган, 29 нашриётнинг лицензияси бекор қилинган.\nТуркия Ражаб Тойиб Эрдўған давлат тўнтаруви